**Приложение № 1 към Заповед № ……………………..**

**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

**УСЛОВИЯ ЗА КАНДИДАТСТВАНЕ**

**за предоставяне на безвъзмездна финансова помощ по**

|  |
| --- |
| **ПРОЦЕДУРА ЧРЕЗ ПОДБОР № BG06RDNP001-6.002 „ИНВЕСТИЦИИ, НАСОЧЕНИ КЪМ РАЗВИТИЕ НА ЗАНАЯТИ“ ПО ПОДМЯРКА 6.4.1. „ИНВЕСТИЦИИ В ПОДКРЕПА НА НЕЗЕМЕДЕЛСКИ ДЕЙНОСТИ“ ОТ ПРСР 2014 – 2020 Г.** |

**Европейски земеделски фонд за развитие на селските райони**

**Европа инвестира в селските райони**

[СПИСЪК НА СЪКРАЩЕНИЯТА: 4](#_Toc515631326)

[1. Наименование на програмата: 5](#_Toc515631327)

[2. Наименование на приоритетната ос: 5](#_Toc515631328)

[3. Наименование на процедурата: 5](#_Toc515631329)

[4. Измерения по кодове: 5](#_Toc515631330)

[5. Териториален обхват: 5](#_Toc515631331)

[6. Цели на предоставяната безвъзмездна финансова помощ по процедурата и очаквани резултати: 5](#_Toc515631332)

[7. Индикатори: 6](#_Toc515631333)

[8. Общ размер на безвъзмездната финансова помощ по процедурата: 7](#_Toc515631334)

[9. Минимален и максимален размер на безвъзмездната финансова помощ за конкретен проект: 7](#_Toc515631335)

[10. Процент на съфинансиране: 8](#_Toc515631336)

[11. Допустими кандидати: 8](#_Toc515631337)

[11.1. Критерии за допустимост на кандидатите: 8](#_Toc515631338)

[11.2 Критерии за недопустимост на кандидатите: 10](#_Toc515631339)

[12. Допустими партньори: 13](#_Toc515631340)

[13. Дейности, допустими за финансиране: 13](#_Toc515631341)

[13.1. Допустими дейности: 13](#_Toc515631342)

[13. 2. Условия за допустимост на дейностите: 13](#_Toc515631343)

[13.3. Недопустими дейности: 15](#_Toc515631344)

[14. Категории разходи, допустими за финансиране: 17](#_Toc515631345)

[14.1. Допустими разходи: 17](#_Toc515631346)

[14. 2. Условия за допустимост на разходите: 18](#_Toc515631347)

[14. 3. Недопустими разходи: 20](#_Toc515631348)

[15. Допустими целеви групи (ако е приложимо): 21](#_Toc515631349)

[16. Приложим режим на минимални/държавни помощи: 21](#_Toc515631350)

[17. Хоризонтални политики: 24](#_Toc515631351)

[18. Минимален и максимален срок за изпълнение на проекта: 25](#_Toc515631352)

[19. Ред за оценяване на концепциите за проектни предложения: 25](#_Toc515631353)

[20. Критерии и методика за оценка на концепциите за проектни предложения: 25](#_Toc515631354)

[21. Ред за оценяване на проектните предложения: 25](#_Toc515631355)

[21. 1. Предварителна оценка на проектните предложения: 25](#_Toc515631356)

[21.2. Оценка на административното съответствие и допустимост: 27](#_Toc515631357)

[21.3 Техническа и финансова оценка: 30](#_Toc515631358)

[22. Критерии и методика за оценка на проектните предложения: 31](#_Toc515631359)

[23. Начин на подаване на проектните предложения/концепциите за проектни предложения: 34](#_Toc515631360)

[24. Списък на документите, които се подават на етап кандидатстване: 36](#_Toc515631361)

[24.1. Списък с общи документи: 36](#_Toc515631362)

[24.2. Списък със специфични документи за кандидати земеделски стопани: 40](#_Toc515631363)

[24.3. Списък с документи, доказващи съответствие с критериите за подбор на проекти: 41](#_Toc515631364)

[25. Краен срок за подаване на проектните предложения: 42](#_Toc515631365)

[26. Адрес за подаване на проектните предложения/концепциите за проектни предложения: 42](#_Toc515631366)

[27. Допълнителна информация: 42](#_Toc515631367)

[28. Процедура за уведомяване на неодобрени и одобрени кандидати и сключване на административни договори за предоставяне на безвъзмездна финансова помощ: 47](#_Toc515631368)

[29. Приложения към Условията за кандидатстване: 51](#_Toc515631369)

# СПИСЪК НА СЪКРАЩЕНИЯТА:

| **БФП** | Безвъзмездна финансова помощ |
| --- | --- |
| **ДДС** | Данък върху добавената стойност |
| **ЕС** | Европейски съюз |
| **ЕСИФ** | Европейски структурни и инвестиционни фондове |
| **ЕЗФРСР** | Европейски земеделски фонд за развитие на селските райони |
| **ЗЕЕ** | Закон за енергийната ефективност |
| **ЗЕУ** | Закон за електронното управление |
| **ЗКН** | Закон за културното наследство |
| **ЗОП** | Закон за обществените поръчки |
| **ЗООС** | Закон за опазване на околната среда |
| **ЗПЗП** | Закон за подпомагане на земеделските производители |
| **ЗУСЕСИФ** | Закон за управление на средствата от Европейските структурни и инвестиционни фондове |
| **ЗУТ** | Закон за устройство на територията |
| **ИСУН** | Информационната система за управление и наблюдение на средствата от Европейските структурни и инвестиционни фондове |
| **ИСАК** | Интегрирана система за администриране и контрол |
| **КЕП** | Квалифициран електронен подпис |
| **КСС** | Количествено-стойностна сметка |
| **МЗХГ** | Министерство на земеделието, храните и горите |
| **ДФЗ-РА** | Държавен фонд „Земеделие“ – Разплащателна агенция |
| **ПРСР 2014 – 2020 г.** | Програма за развитие на селските райони за периода 2014 – 2020 г. |
| **ПМС** | Постановление на Министерски съвет |
| **РА** | Разплащателна агенция |
| **РУО** | Ръководител на управляващият орган |
| **УО** | Управляващ орган |
| **ЗМСП** | Закон за малките и средните предприятия |
| **Регламент 1407/2013** | Регламент (ЕС) № 1407/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis |
| **Наредба № 3 от 1999 г.** | Наредба № 3 от 1999 г. за създаване и поддържане на регистър на земеделските стопани (ДВ, бр. 10 от 1999 г.) |
| **СПО** | Стандартен производствен обем |
| **НАП** | Национална агенция за приходите |
| **СМР** | Строително-монтажни работи |

# 1. Наименование на програмата:

|  |
| --- |
| Програма за развитие на селските райони за периода 2014 – 2020 г. |

# 2. Наименование на приоритетната ос:

|  |
| --- |
| **Приоритет 6 (Р6)** „Насърчаване на социалното приобщаване, намаляването на бедността и икономическото развитие в селските райони“  **Област с поставен акцент 6А)**„Улесняване на разнообразяването, създаването и развитието на малки предприятия, както и разкриването на работни места“ |

# 3. Наименование на процедурата:

|  |
| --- |
| Процедура чрез подбор № BG06RDNP001-6.002 “Инвестиции, насочени към развитие на занаяти“ по подмярка 6.4.1 „Инвестиции в подкрепа на неземеделски дейности“ от ПРСР 2014-2020 г. |

# 4. Измерения по кодове:

|  |
| --- |
| Неприложимо |

# 5. Териториален обхват:

|  |
| --- |
| Проектите по процедурата се изпълняват на територията на общините от селските райони съгласно Приложение № 1 към настоящите Условия за кандидатстване. |

# 6. Цели на предоставяната безвъзмездна финансова помощ по процедурата и очаквани резултати:

|  |
| --- |
| **Цел на процедурата:**  Насърчаване на заетостта, разкриване на нови и запазване на вече съществуващите работни места.  Намаляване на сезонните колебания в заетостта.  Насърчаване на инвестиционните дейности и подкрепа за развитие на технологиите в областта на „зелената икономика“, включително на енергия от ВЕИ за собствено потребление.  **Междусекторни цели:**   * Околна среда * Смекчаване на последиците от изменението на климата и приспособяване към тях * Иновации   Предоставената безвъзмездна финансова помощ по процедурата ще осигури съответствие с поне една от хоризонталните политики, залегнали в чл.7 и чл.8 на Регламент (ЕС) № 1303/2013 на Европейския парламент и на Съвета:   * **Равнопоставеност и недопускане на дискриминация** - насърчаване на равните възможности за всички, включително възможностите за достъп за хора с увреждания чрез интегрирането на принципа на недискриминация. * **Устойчиво развитие** – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях.   **Очакваните резултати**  Подпомагането на инвестициите в развитие на занаяти и занаятчийска дейност е от съществено значение за развитието на конкурентоспособността на селските райони.  Насърчаването на инвестиционните дейности ще подпомогне създаването на заетост и ще ускори диверсификацията на неземеделските дейности.  Процедурата ще подпомогне развитието на технологиите в областта на „зелената икономика“, включително намаляване на вредните емисии и отпадъците, в изпълнение на политиката за опазване на околната среда.  Чрез финансовата подкрепа ще се подпомогне развитието на традиционните български занаяти, включително и чрез предоставяне на услуги, свързани с участието на посетители в занаятчийски дейности. |

# 7. Индикатори:

|  |
| --- |
| В съответствие с планираното изпълнение на ПРСР 2014 – 2020 г. по области с поставен акцент, проектните предложения по настоящите Условия за кандидатстване следва да допринасят за постигането на следните показатели:  **Показатели за изпълнение:**  **Приоритет 6 (P6):** Насърчаване на социалното приобщаване, намаляването на бедността и икономическото развитие в селските райони  **Област с поставен акцент 6А) Улесняване на разнообразяването, създаването и развитието на малки предприятия, както и разкриването на работни места**  **Планиран(и) показател(и) за изпълнението 2014—2020 г.**  1. Общо публични разходи (Показател О1)  2. Общ размер на инвестициите (Показател О2)  3. Брой на действията/операциите, получаващи подкрепа (Показател О3)  **Целеви показател(и) 2014—2020 г.:** T20: брой работни места, разкрити в подпомогнатите проекти (област с поставен акцент 6А)  **ВАЖНО:**  **Точка № 8 от формуляра за кандидатстване не се попълва от кандидата. Кандидатите за предоставяне на безвъзмездна финансова помощ по настоящата процедура чрез подбор посочват информация относно предвижданите за изпълнение резултати/показатели в проектното предложение в Приложение № 2 „Основна информация за проектното предложение“, Раздел ХІ „Форма за наблюдение и оценка на проекти по подмярка 6.4.1„Инвестиции в подкрепа на неземеделски дейности“ от ПРСР 2014 – 2020 г.** |

# 8. Общ размер на безвъзмездната финансова помощ по процедурата:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| I. Общият размер на безвъзмездната финансова помощ по настоящата процедура е както следва:   |  |  |  | | --- | --- | --- | | **Общ размер на безвъзмездната финансова помощ** | **Средства от Европейския земеделски фонд за развитие на селските райони** | **Национално съфинансиране** | | 5 867 400.00 лева | 4 987 290.00 лева | 880 110.00 лева | | 3 000 000.00 евро | 2 550 000.00 евро | 450 000.00 евро | |

# 9. Минимален и максимален размер на безвъзмездната финансова помощ за конкретен проект:

|  |
| --- |
| 1. Финансовата помощ за одобрени проекти е в размер до **50 на сто** от общите допустими разходи и се предоставя при спазване на правилата на Регламент (ЕС) № 1407/2013.  2. Финансовата помощ за одобрени проекти на едно и също предприятие не може да надвишава 391 160 лв. (200 000 евро) за период от три бюджетни години (две предходни плюс текущата година) при спазване на условията на чл. 3, параграф 2, 3 и 4 от Регламент (ЕС) № 1407/2013.  3. За одобрени проекти на кандидати осъществяващи автомобилни товарни превози за чужда сметка или срещу възнаграждение, финансовата помощ не може да надхвърля 195 580 лв. (100 000 евро) за период от три бюджетни години (две предходни плюс текущата година) на помощта. Тези условията не се прилагат спрямо проекти на кандидати осъществяващи автомобилен пътнически транспорт.  4. Ако дадено предприятие изпълнява автомобилни товарни превози за чужда сметка или срещу възнаграждение, както и ако извършва други дейности, за които се прилага таванът от 391 160 лв. (200 000 евро), този таван се прилага за предприятието, при условие, че същото гарантира аналитично счетоводно отчитане на подпомагането за дейността така, че помощите за дейността по автомобилни товарни превози не надвишават 195 580 лв. (100 000 евро) и че помощите de minimis не се използват за придобиване на товарни автомобили съгласно чл. 3, § 3 от Регламент (ЕС) №1407/2013.  5. Разликата между пълния размер на одобрените разходи и размера на финансовата помощ се осигурява от кандидата, като участието му може да бъде само в парична форма.  6. Минималният размер на допустимите разходи за един проект е 19 558 лв. (10 000 евро).  7. Максималният размер на допустимите разходи за един проект е 1 173 480 лв. (600 000 евро).  **ВАЖНО:**  **При определяне на максималния размер на финансовата помощ се вземат предвид и условията на чл. 3 и чл. 5 от Регламент 1407/2013.** |

# 10. Процент на съфинансиране:

|  |
| --- |
| Максималният размер на безвъзмездната финансова помощ за одобрени проектни предложения е в размер до 50 на сто от общия размер на допустимите за финансово подпомагане разходи при спазване на правилата на Регламент (ЕС) № 1407/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis.  Посоченото следва да бъде взето предвид от страна на кандидатите при заявяване на максималния размер на безвъзмездната финансова помощ по настоящата процедура, който не може да надхвърля левовата равностойност на 200 000 евро (391 160 лева) за предприятие, а за предприятия осъществяващи автомобилни товарни превози - 100 000 евро (195 580 лева) за период от 3 последователни финансови години. |

# 11. Допустими кандидати:

## 11.1. Критерии за допустимост на кандидатите:

|  |
| --- |
| 1. За безвъзмездна финансова помощ могат да кандидатстват физически лица, регистрирани по Закона за занаятите като упражняващи занаят/и след вписване в регистър БУЛСТАТ по реда на чл. 3, ал. 1, т. 6 или 9 от Закона за регистър БУЛСТАТ. Кандидатите трябва да отговарят на определението за микропредприятие[[1]](#footnote-2), съгласно дефиницията на чл. 3, ал. 3 от ЗМСП, с изключение на регистрираните като земеделски стопани.  2. Кандидатите трябва да имат постоянен адрес на територията на селски район, съгласно Приложение № 1.  3. В случай, че кандидатът по т. 1 е земеделски стопанин, той трябва да отговаря и на следните условия към датата на подаване на проектното предложение:  а) да е регистриран като земеделски стопанин съгласно Наредба № 3 от 1999 г.;  б) минималният СПО на земеделското стопанство да е над левовата равностойност на 8 000 евро;  в) за кандидати които не са микропредприятия - да е получил над 50 на сто за предходната финансова година приходи от земеделски дейности или участие и подпомагане по схемата за единно плащане на площ, включително приход от получена публична финансова помощ, директно свързана с извършването на тези дейности, или приход от преработка на земеделска продукция, директно свързани със земеделски дейности, или получена публична финансова помощ.  г) да е микро, малко или средно предприятие, съгласно чл. 3 от ЗМСП.  4. Минималният СПО на земеделското стопанство по т. 3, б. „б“ се доказва с декларация по образец съгласно Приложение № 3, и:  а) регистрация на обработваната от кандидата земя и отглежданите животни в Интегрираната система за администриране и контрол (ИСАК); или  б) документ за собственост или ползване на земята или заповеди по чл. 37в, ал. 4, 10 и 12 от Закона за собствеността и ползването на земеделските земи, която участва при изчисляването му; или  в) анкетните формуляри от анкетна карта/анкетни карти на земеделския стопанин, издадени по реда на Наредба № 3 от 1999 г.  **ВАЖНО: Кандидатите - земеделски стопани, задължително попълват Уникалния идентификационен номер, получен при регистрацията на земеделския стопанин по реда на Наредба № 3 от 1999 г. (УИНЗС) в полето в част II от Приложение № 2 „Основна информация“.**  5. Обработваната от кандидата земя, която участва при изчисление на минималния СПО на земеделското стопанство трябва да съответства на разпоредбата на чл. 33б от ЗПЗП.  6. Когато минималният СПО се доказва с намерения за засаждане/засяване през текущата стопанска година, кандидатът задължително посочва конкретен период в декларацията съгласно Приложение № 3, в рамките на който ще се извърши засаждането/засяването на културите, съобразен с характеристиките и метода на отглеждането им. Крайният срок за засаждане/засяване на културите не може да бъде след края на текущата стопанска година, в която е подадено проектното предложение.  7. Когато СПО се доказва с намерение за засаждане/засяване на култури през текущата стопанска година, минималният СПО трябва да е достигнат и за предходната стопанска година и се доказва с документите по т. 4 за предходната стопанска година, като кандидатът трябва да е бил регистриран като земеделски стопанин съгласно Наредба № 3 от 1999 г. за предходната стопанска година.  8. Приходите на кандидати - земеделски стопани за предходната финансова година се доказват със следните документи:  8.1 Справка-декларация за приходите от земеделски дейности или участие и подпомагане по схемата за единно плащане на площ, включително приход от получена публична финансова помощ, директно свързана с извършването на тези дейности, или приход от преработка на земеделска продукция, директно свързани със земеделски дейности, или получена публична финансова помощ, получени за предходната финансова година (Приложение № 19);  8.2 Годишна данъчна декларация (ГДД) за 2017 г. съгласно изискванията на Закона за данъците върху доходите на физическите лица (ЗДДФЛ).  **ВАЖНО:**  **Комисията за оценка извършва служебна проверка за регистрация по реда на Наредба № 3 от 1999 г. на всеки кандидат.**  **В раздел 24 „Списък на документите, които се подават на етап кандидатстване“ от Условията за кандидатстване са посочени документите, които трябва да се приложат, за да се удостовери допустимостта на кандидата. Условията, за които не е предвиден документ, се проверяват служебно.** |

## 11.2 Критерии за недопустимост на кандидатите:

|  |
| --- |
| 1. Съгласно чл. 25, ал. 2 от ЗУСЕСИФ в процедура чрез подбор **не могат да участват и безвъзмездна финансова помощ не се предоставя на лица**, за които са налице обстоятелства за отстраняване от участие в процедура за възлагане на обществена поръчка съгласно чл. 54 от ЗОП или които не са изпълнили разпореждане на Европейската комисия за възстановяване на предоставената им неправомерна и несъвместима държавна помощ. Кандидатите са длъжни да декларират, че не попадат в някоя от категориите, посочени в чл. 25, ал. 2 от ЗУСЕСИФ и чл.7 от Постановление № 162 на Министерския съвет от 2016 за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 – 2020 г. (ПМС № 162/2016 г.) (Приложение № 12).  2. Потенциалните кандидати **не могат** да участват в процедурата за подбор на проекти и да получат БФП, в случай че:  2.1.са осъдени с влязла в сила присъда, освен ако са реабилитирани, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;  2.2. са осъдени с влязла в сила присъда, освен ако са реабилитирани, за престъпление, аналогично на тези по т. 1, в друга държава членка или трета страна;  2.3. имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към Столична община или към общината по седалището на кандидата, или аналогични задължения, установени с акт на компетентен орган, съгласно законодателството на държавата, в която кандидатът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;  2.4. е налице неравнопоставеност в случаите по чл. 44, ал. 5 от ЗОП;  2.5. с акт на компетентен орган е установено, че:  а) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;  б) не са предоставили изискваща се информация, свързана с удостоверяване липсата на основания за отстраняване или изпълнението на критериите за допустимост или подбор;  2.6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;;  2.7. е налице конфликт на интереси, който не може да бъде отстранен.  2.8. обявени са в несъстоятелност или в производство по несъстоятелност, или в процедура по ликвидация, или са сключили извънсъдебно споразумение с кредиторите си по смисъла на чл. 740 от Търговския закон, или са преустановили дейността си, а в случай че кандидатът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;  2.9. не са изпълнили разпореждане на Европейската комисия за възстановяване на предоставената им неправомерна и несъвместима държавна помощ.  3. Основанията по т. 2.1, 2.2 и 2.7 се прилагат за лицата, които представляват кандидата.  4. Точка 2.3 не се прилага, когато размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.  5. Преди сключване на административния договор за предоставяне на БФП декларираните обстоятелства се доказват и се извършва проверка от РА, относно същите:  а) с официални документи, издадени от съответните компетентни органи за обстоятелствата, за които такива документи се издават, като се спазват изискванията на чл. 2, ал. 1 от Закона за електронното управление.  б) с декларации – за всички останали обстоятелства, които не са били декларирани на предходен етап, или когато е настъпила промяна във вече декларирани обстоятелства.  6. В рамките на процедурата не се финансират дейности, които водят до осъществяване на селскостопанска дейност или резултата от дейността е продукт, включен в Приложение I на Договора за функциониране на Европейския съюз.  7. Не се дава предимство, а даденото предимство се отнема, когато бъде установено, че кандидат за подпомагане е създал изкуствено условията след 1 януари 2014 г., необходими за получаване на това предимство, в противоречие с целите на европейското право и българското законодателство.  8. Кандидатите/ползвателите не се подпомагат, при условие че имат изискуеми и ликвидни задължения към ДФЗ.  9. Финансовата помощ не се предоставя на кандидати/бенефициенти на помощта, които не са независими предприятия по смисъла на чл. 4, ал. 2 от ЗМСП и за които се установи, че са учредени или преобразувани след 1 януари 2014 г. с цел получаване на предимство в противоречие с целта на подмярка 6.4.1 по ПРСР 2014 – 2020 г., включително с цел получаване на финансова помощ в размер, надвишаващ посочените по тези условия максимални размери.  10. По отношение обстоятелствата за отстраняване, посочени в чл. 54 от ЗОП кандидатът има право да представи доказателства, че е предприел мерки, които гарантират неговата надеждност съгласно чл. 56 от ЗОП, въпреки наличието на съответното основание за отстраняване.  11. Кандидати, за които се установи, че са земеделски стопани, които не отговарят на условията за минимален СПО по т. 3 от раздел 11.1 „Критерии за допустимост на кандидатите“ и са регистрирани по Наредба № 3/1999 г. към датата на подаване на проектното предложение, не са допустими за подпомагане.  12. Кандидатите земеделски стопани, които не са микро, малко или средно предприятие съгласно чл. 3 от ЗМСП, не са допустими за подпомагане.  13. Кандидатите микропредприятия - различни от земеделски стопани, трябва да отговарят на условието за микропредприятие съгласно дефиницията на чл. 3, ал. 3 от ЗМСП както към датата на кандидатстване с проектното предложение, така и към датата на сключване на административния договор.  14. Кандидатите земеделски стопани, които към датата на кандидатстване са микропредприятия, но към датата на сключване на административен договор вече не отговарят на условията за микропредприятие, са допустими за подпомагане при условие, че докажат съответствие с условието по т. 3, б. „в“ от раздел 11.1 „Критерии за допустимост на кандидатите“. |

# 12. Допустими партньори:

|  |
| --- |
| Неприложимо |

# 13. Дейности, допустими за финансиране:

## 13.1. Допустими дейности:

|  |
| --- |
| 1. Подпомагат се проекти за инвестиции в неземеделски дейности, които са насочени към развитие на занаяти (включително предоставяне на услуги, свързани с участието на посетители в занаятчийски дейности).   1. Принадлежността към дейностите по т. 1 на инвестициите, включени в проектното предложение, се определя съгласно чл. 3, ал. 2, т. 1 от Закона за занаятите. 2. Подпомагат се проекти, при които 100 на сто от заявените за подпомагане инвестиционни разходи по проектното предложение са изцяло свързани с инвестиции по т. 1. |

## 13. 2. Условия за допустимост на дейностите:

|  |
| --- |
| 1. Подпомагат се проекти, които се осъществяват на територията на общините от селските райони на Република България, посочени в Приложение № 1.  2. За подпомагане по реда на тези указания кандидатите представят бизнес план по образец съгласно Приложение № 4, който съдържа подробно описание на планираните инвестиции и дейности за 5-годишен период, а в случаите на инвестиции за извършване на СМР – за 10-годишен период. Бизнес планът трябва да показва подобряване на дейността на предприятието и да доказва икономическата жизнеспособност на проекта и предприятието чрез прилагане на планираните инвестиции и дейности и постигане на една или повече от целите на подмярката и в съответствие с принципите на добро финансово управление.  3. Проектите трябва да отговарят на разпоредбите на Закона за опазване на околната среда, Закона за биологичното разнообразие или/и Закона за водите.  4. Проектите, попадащи в територии от Натура 2000, трябва да съответстват на разпоредбите на Закона за биологичното разнообразие и съответните подзаконови нормативни актове за неговото прилагане.  5. Проектите се изпълняват върху имот – собственост на кандидата, а когато имотът не е собственост на кандидата, към проектите се прилагат документи за учредено право на строеж върху имота за срок не по-малко от 6 години, считано от датата на подаване на проектното предложение, когато е учредено срочно право на строеж – в случай на кандидатстване за разходи за СМР за изграждане на нов строеж, надстрояване и/или пристрояване на съществуващ строеж, за които се изисква разрешение за строеж съгласно ЗУТ.  6. Проектите се изпълняват върху имот – собственост на кандидата, а когато имотът не е собственост на кандидата, към проектите се прилагат документи за ползване на имота за срок не по-малко от 6 години, считано от датата на подаване на проектното предложение – в случай на кандидатстване за разходи за:  а) закупуване и/или инсталиране на нови машини, оборудване и съоръжения, необходими за подобряване на производството и/или обновяване на сгради и/или помещения, за които не се изисква издаване на разрешение за строеж съгласно ЗУТ;  б) СМР извън случаите по т. 5.  7. Към проектите, включващи разходи за СМР, се прилагат:  а) заснемане на обекта/съоръжението и/или архитектурен план на сградата, съоръжението, обекта, който ще се изгражда, ремонтира или обновява, когато за предвидените СМР не се изисква одобрен инвестиционен проект съгласно ЗУТ;  б) одобрен инвестиционен проект, изработен във фаза „Технически проект” или „Работен проект” в съответствие с изискванията на ЗУТ и Наредба № 4 от 2001 г. за обхвата и съдържанието на инвестиционните проекти (ДВ, бр. 51 от 2001 г.), когато за предвидените СМР се изисква одобрен инвестиционен проект съгласно ЗУТ;  в) подробни количествени сметки за предвидените СМР, които са заверени от правоспособно лице;  г) влязло в сила разрешение за строеж, когато издаването му се изисква съгласно ЗУТ;  д) становище на главния архитект с подробно описание на инвестиционното намерение, че строежът не се нуждае от издаване на разрешение за строеж, когато издаването му не се изисква съгласно ЗУТ.  8. Проектите, които включват разходи за преместваеми обекти се придружават с разрешение за поставяне, издадено в съответствие със ЗУТ.  9. Дейностите и инвестициите по проекта, за които се изисква лицензиране, разрешение и/или регистрация за извършване на дейността/инвестицията съгласно българското законодателство, се подпомагат само ако са представени съответните лицензи, разрешения и/или документ, удостоверяващ регистрацията, когато това обстоятелство не е проверимо в публични регистри. При наличие на публичен регистър, оценителната комисия извършва служебна проверка в него за оценка на съответствието с това изискване. Това се отнася за случаите, в които подпомаганата дейност се упражнява от кандидата към датата на подаване на проектното предложение и/или за стартирането и е необходимо предварително лицензиране, разрешение и/или регистрация на дейността или на собственика/управителя.  10. Към проектите се прилага подписано от кандидата описание на процеса, годишния капацитет на предприятието по видове продукция, заложени в производствената и търговска програма на бизнес плана и описание на необходимите за това машини, съоръжения и оборудване.  **За дейности, насочени към производство на енергия от възобновяеми енергийни източници за собствено потребление**  11. Инвестиции за производство на енергия от възобновяеми енергийни източници, включително проекти с инвестиции за производство на електрическа и/или топлинна енергия или енергия за охлаждане и/или производство на биогорива и течни горива от биомаса, се подпомагат само ако са за собствено потребление на кандидата и същите не надхвърлят необходимото количество енергия за покриване нуждите на предприятието. Капацитетът на инсталациите не трябва да надвишава мощност от 1 мегават.  12. Проекти за производство на биогорива и течни горива от биомаса се подпомагат при условие, че отговарят на критериите за устойчивост, определени в чл. 37-40 от Закона за енергията от възобновяеми източници.  13. При комбинирано топло- и електропроизводство капацитетът на инсталацията трябва да съответства на необходимата за дейностите на предприятието полезна топлоенергия.  14. При производство на електроенергия от биомаса инсталациите трябва да произвеждат най-малко 10 на сто топлинна енергия.  15. При производство на биоенергия кандидатът трябва да докаже наличието на суровинна база за периода на изпълнение на бизнес плана чрез Приложение № 17 - когато се предвижда използване на биомаса, получена в резултат на земеделската или преработвателната дейност на кандидата или чрез предварителни или окончателни договори с описани вид, количества и цена на суровините - когато не се предвижда използване на биомаса, получена в резултат на земеделската или преработвателната дейност на кандидата.  16. При производство на биоенергия (включително биогорива) суровините от зърнени и други богати на скорбяла култури, захарни култури, маслодайни култури, както и суровини, които могат да се използват за фуражи се ограничават до 20%. Ограниченията от 20% не се прилагат за отпадъчни продукти от тези култури, които не се използват за фуражи.  17. Към проектното предложение се прилага анализ, удостоверяващ изпълнението на условията по т. 11- 16, изготвен и съгласуван от правоспособно лице с компетентност в съответната област. |

## 13.3. Недопустими дейности:

|  |
| --- |
| 1. В рамките на процедурата не се финансират дейности, които водят до осъществяване на селскостопанска дейност или резултатът от дейността е продукт, включен в Приложение I на Договора за функциониране на Европейския съюз, съгласно Приложение № 5. Не се подпомагат по процедурата чрез подбор и дейности, при които резултатът от дейността е продукт извън Приложение I на Договора за функциониране на Европейския съюз, съгласно Приложение № 5 и същите са допустими за подпомагане по подмярка 4.2 „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програма за развитие на селските райони 2014-2020 г.  2. В рамките на процедурата не се финансират инвестиции насочени към дейности, които се финансират по подмярка 8.6 „Инвестиции в технологии за лесовъдство и в преработка, мобилизиране и търговията с горски продукти“ от мярка 8 „Инвестиции в развитие на горски територии и подобряване жизнеспособността на горите“, включително дейности, описани в Приложение № 6.  3. Не се предоставя финансова помощ за хазарт, финансови услуги (в т. ч. извършването и предоставянето на платежни услуги), инвестиции, свързани с електронни пари (вкл. генериране на криптовалути), голф, лов и риболов, сектори и дейности, определени за недопустими в Регламент (ЕС) № 1407/2013, производство на енергия от възобновяеми енергийни източници за продажба.  4. БФП не се предоставя за финансиране на разходи, които вече са финансирани със средства от ЕСИФ или чрез други инструменти на Европейския съюз в съответствие с чл. 65, параграф 11 от Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ, L 347/320 от 20 декември 2013 г.), както и с други публични средства, различни от тези на бенефициента за дейностите, които се подпомагат по настоящата процедура и са за същия обект/и.  5. Не се предоставя БФП за проекти:  5.1. за които има постановен административен акт по реда на Закона за опазване на околната среда и/или по чл. 31 от Закона за биологичното разнообразие за неодобряване осъществяването/несъгласуване на инвестиционното предложение/плана/програмата/проекта или за прекратяване на процедурата, включително и поради недопустимост спрямо режими, определени в утвърдени планове за управление на речните басейни;  5.2. по които дейностите по настоящите Условия за кандидатстване, включени в проектите, са били физически започнати и/или извършени преди подаване на проектното предложение, независимо дали всички свързани плащания са извършени или не;  5.3. които включват инвестиции, които не отговарят на европейското и национално законодателство;  5.4. за инвестиции, насочени към туристически дейности по смисъла на Закона за туризма.  5.5. за инвестиции за закупуване на превозни средства - пътни превозни средства, въздухоплавателни средства, плавателни съдове и плавателни средства, моторни превозни средства, четириколесни моторни превозни средства, автомобили, мотоциклети, мотопеди, трактори, самоходна земеделска и горска техника, ремаркета, полуремаркета и велосипеди.  6. Не се подпомагат като самостоятелен проект или дейност:  6.1. събарянето на стари сгради и производствени съоръжения;  6.2. инвестициите в нематериални активи.  7. Не са допустими за подпомагане проектни предложения, представени от кандидати подали проектни предложения по процедура № BG06RDNP001-6.004 „Производство на продукти, които не са включени в Приложение I от Договора за функциониране на Европейския съюз” и процедура № BG06RDNP001-6.003 „Развитие на услуги във всички сектори и други неземеделски дейности“. В случай че един кандидат има подадени проектни предложения едновременно по тази процедура и по процедура № BG06RDNP001-6.004 „Производство на продукти, които не са включени в Приложение 1 от Договора за функциониране на Европейския съюз” и/или процедура № BG06RDNP001-6.003 „Развитие на услуги във всички сектори и други неземеделски дейности“, то на разглеждане подлежи само последното по време подадено проектно предложение от всички процедури.  **Важно: Не се предоставя финансова помощ за дейности, посочени в чл. 1, параграф 1, буква „г“ и „д“ от Регламент №1407/2013.** |

# 14. Категории разходи, допустими за финансиране:

## 14.1. Допустими разходи:

|  |
| --- |
| 1. Допустими за подпомагане са разходи за материални и нематериални инвестиции, за създаване и развитие на неземеделски дейности в селските райони, свързани с допустимите дейности от раздел 13.1 „Дейности, допустими за финансиране”, включващи:  1.1. Изграждане, или подобрения на недвижимо имущество;  1.2. Закупуване, включително чрез финансов лизинг на нови машини, съоръжения и оборудване до пазарната стойност на активите;  1.3 Закупуване на земя, необходима за изпълнение на проекта във връзка с изграждане и/или модернизиране на сгради, помещения и други недвижими материални активи, предназначени за производствени дейности на територията на селски район съгласно Приложение № 1;  1.4. Закупуване на сгради, помещения и други недвижими имоти, необходими за изпълнение на проекта, предназначени за производствени дейности на територията на селски район съгласно Приложение № 1;  1.5 Нематериални инвестиции: придобиване и създаване на компютърен софтуер и придобиване на патенти, лицензи, авторски права и марки;  1.6 Общи разходи, свързани с разходите за точка 1.1, 1.2, 1.3, 1.4 и 1.5, например хонорари на архитекти, инженери и консултанти, хонорари, свързани с консултации относно екологичната и икономическата устойчивост, включително проучвания за техническа осъществимост.  2. Разходите по т. 1.6 не могат да надхвърлят 12 на сто от сумата на допустимите разходи по т. 1.1, 1.2, 1.3, 1.4 и 1.5.  3. Разходите по т. 1.5 не могат да надхвърлят 10 на сто от разходите по т. 1.1 и 1.2.  4. Разходите са допустими само ако са извършени след подаване на формуляра за кандидатстване, с изключение на общите разходи по т. 1.6. |

## 14. 2. Условия за допустимост на разходите:

|  |
| --- |
| 1. Финансова помощ по реда на тази процедура се предоставя под формата на възстановяване на действително направени и платени допустими разходи.  2. Допустимите разходи по т. 1.6 от Раздел 14.1 „Допустими разходи“ не може да превишават следните стойности:  а) за консултантски услуги, свързани с подготовката и управлението на проекта, като част от разходите по т. 1.6 от Раздел 14.1 „Допустими разходи“, не могат да превишават 5 на сто от допустимите разходи по т. 1.1, 1.2, 1.3, 1.4 и 1.5 от Раздел 14.1 „Допустими разходи“;  б) за разходи за изготвяне на технически и/или работен проект, включително и изготвяне на технологичен проект, свързан с допустимите инвестиционни разходи по проекта, като част от разходите по т. 1.6 от Раздел 14.1 „Допустими разходи“ - 2,5 на сто от допустимите разходи по т. 1.1 и 1.2 от Раздел 14.1 „Допустими разходи“;  в) за разходи за строителен надзор, свързан с допустимите инвестиционни разходи по проекта като част от разходите по т. 1.6 от Раздел 14.1 „Допустими разходи“ - 1 на сто от допустимите разходи по т. 1.1 и 1.2 от Раздел 14.1 „Допустими разходи“;  г) за хонорари на архитекти, инженери и консултанти, хонорари, свързани с консултации относно екологичната и икономическата устойчивост, включително проучвания за техническа осъществимост, за енергийно обследване, оценка на въздействието върху околната среда, свързани с допустимите инвестиционни разходи по проекта като част от разходите по т. 1.6 от Раздел 14.1 „Допустими разходи“, не могат да превишават 2,5 на сто от допустимите разходи по т. 1.1 и 1.2 от Раздел 14.1 „Допустими разходи“.  3. Разходите за закупуване на земя, сгради и други недвижими имоти, свързани с дейностите по проекта по т. 1.1 от Раздел 14.1 „Допустими разходи“ не могат да надхвърлят 10 на сто от общия размер на допустимите разходи по т. 1.1 и т. 1.2 от Раздел 14.1 „Допустими разходи“.  4. Разходите по т. 1.6 от Раздел 14.1 „Допустими разходи“ са допустими, ако са извършени не по-рано от 1 януари 2014 г., независимо дали всички свързани с тях плащания са направени.  5. Дейностите и разходите по проекта, с изключение на разходите по т. 1.6 от Раздел 14.1 „Допустими разходи“ са допустими за подпомагане, ако са извършени след подаване на проектното предложение, независимо дали всички свързани с тях плащания са направени. При разходи за СМР, същите са допустими за подпомагане, в случай, че са извършени след посещението на място по т. 8 от Раздел 21.1 „Предварителна оценка на проектните предложения“.  6. Разходите за закупуване на земя, сгради и други недвижими имоти – недвижима собственост, свързани с дейностите по проекта, са допустими за финансиране до размера на данъчната им оценка, валидна към датата на подаване на проектното предложение. В случай, че към датата на придобиването данъчната оценка е с по-ниска стойност, допустими за финансиране са разходи до този размер.  7. Закупуването чрез финансов лизинг на активите е допустимо, при условие че бенефициентът на помощта стане собственик на съответния актив не по-късно от датата на подаване на заявката за плащане за същия актив.  8. Допустими за подпомагане са само основателни разходи, включени в проектното предложение. Оценителната комисия по чл. 33 от ЗУСЕСИФ извършва оценка на основателността на предложените за финансиране разходи по т. 1.1, 1.2 и 1.5 от Раздел 14.1 „Допустими разходи“ чрез съпоставяне на предложените разходи с определените от РА референтни разходи за допустими за финансиране активи и услуги и/или сравняване на представени оферти.  9. Списък с наименованията на активите, дейностите и услугите, за които са определени референтни разходи е приложен към настоящите условия за кандидатстване – Приложение № 7.  10. За всеки заявен за финансиране разход по т. 1.1, 1.2 и 1.5 от Раздел 14.1 „Допустими разходи“, който към датата на подаване на проектното предложение е включен в списъка по т. 9, кандидатът представя една независима оферта в оригинал, която съдържа наименованието на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена в левове или евро с посочен данък върху добавената стойност (ДДС). Оценителната комисия по чл. 33 от ЗУСЕСИФ извършва съпоставка между размера на определения референтен разход и на предложения за финансиране от кандидата, като одобрява за финансиране разхода до по-ниския му размер.  11. За всеки заявен за финансиране разход по т. 1.1, 1.2, 1.5 и 1.6 от Раздел 14.1 „Допустими разходи“, който към датата на подаване на проектното предложение не е включен в списъка по т. 9, кандидатът представя най-малко три съпоставими независими оферти, които съдържат наименование на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена в левове или евро с посочен ДДС. Кандидатът представя и решение за избор на доставчика/изпълнителя, запитване за оферта по образец съгласно Приложение № 8, а когато не е избрал най-ниската оферта – писмена обосновка за мотивите, обусловили избора му. В тези случаи ДФЗ-РА извършва съпоставка между размера на разхода, посочен във всяка от представените оферти, като одобрява за финансиране разхода до най-ниския му размер, взимайки предвид и представената от кандидата мотивирана обосновка за направения избор.  12. В случаите по т. 10 и т. 11 оферентите, когато са местни лица, трябва да са вписани в Търговски регистър и регистър на ЮЛНЦ към Агенцията по вписвания, а оферентите – чуждестранни лица, следва да представят документ за правосубектност съгласно националното им законодателство. Оферентите на СМР, местни и чуждестранни лица, трябва да бъдат вписани в Централен професионален регистър на строителя съгласно Закона за Камарата на строителите и да могат да извършват строежи и/или отделни видове строителни и монтажни работи от съответната категория съгласно изискванията на чл. 3, ал. 2 от Закона за Камарата на строителите.  13. Когато за заявения за финансиране разход кандидатът е представил съпоставими оферти, независимо че разходът е включен в списъка по т. 9, оценителната комисия извършва съпоставка между размера на разхода, посочен във всяка от представените оферти, и размера на определения референтен разход, като одобрява за финансиране разхода до най-ниския му размер.  14. Когато кандидатът е представил мотивирана обосновка и оценителната комисия по чл. 33 от ЗУСЕСИФ приема, че тя е достатъчна, за да обоснове направения от кандидата избор, се извършва съпоставка между размера на определения референтен разход и размера на предложения за финансиране разход, като се одобрява за финансиране по-ниския по размер разход.  15. Изискванията по т. 10-14 не се прилагат по отношение на заявени за финансиране разходи за закупуване на земя, сгради и други недвижими имоти.  16. За разходите по т. 1.6 от Раздел 14.1 „Допустими разходи“, извършени преди датата на подаване на проектното предложение, кандидатите, които се явяват възложители по чл. 5 и 6 от ЗОП, при подаване на проектното предложение представят заверено от възложителя копие на всички документи от проведената съгласно изискванията на ЗОП процедура за избор на изпълнител/и.  17. За кандидати, които са възложители по чл. 5 и 6 от ЗОП, обосноваността на разхода може да се преценява чрез съпоставяне с определени референтни разходи. |

## 14. 3. Недопустими разходи:

|  |
| --- |
| Недопустими разходи по настоящите Условия за кандидатстване са:  1. Разходи за инвестиции, които представляват обикновена подмяна.  2. Текущи (оперативни) разходи, включително разходи за поддръжка и наеми.  3. Разходи възникнали при изпълнение на договори за лизинг, разходи за застраховки, разходи за лихви, разходи за неустойки и такси, други разходи, свързани с договора за лизинг, режийни разходи.  4. Разходите за ДДС, които подлежат на възстановяване в съответствие с националното законодателство в областта на ДДС.  5. Закупуване на машини, съоръжения и оборудване втора употреба.  6. Принос в натура.  7. Инвестиция, за която е установено, че ще оказва отрицателно въздействие върху околната среда.  8. Разходи, извършени преди подаването на формуляра за кандидатстване от страна на бенефициента независимо дали всички свързани плащания са направени или не с изключение на разходи по т. 1.6 от Раздел 14.1 „Допустими разходи“, извършени след 01.01.2014 г.  9. Банкови и административни такси, разходи за гаранции, изплащане и рефинансиране на лихви.  10. Разходи, извършени чрез плащания в брой.  11. Закупуване на нови машини, съоръжения и оборудване, вкл. компютърен софтуер, над пазарната им стойност.  12. За разходи за СМР, извършени преди посещението на място по т. 8 от Раздел 21.1 „Предварителна оценка на проектните предложения“.  13. За активи или дейности в частта им, която надвишава определените референтни разходи.  14. За инвестиции, насочени към туристически дейности по смисъла на Закона за туризма.  15. Разходи за проектни предложения, за които са установени изкуствено създадени условия за получаване на помощта, с цел осъществяване на предимство в противоречие с целите на мярката и/или законодателството.  16. Разходи за закупуване на превозни средства.  17. Разходи за предоставяне на юридически и правни услуги;  18. Разходи за закупуване на животни. |

# 15. Допустими целеви групи (ако е приложимо):

|  |
| --- |
| Неприложимо |

# 16. Приложим режим на минимални/държавни помощи:

|  |
| --- |
| 1. Финансовата помощ се предоставя при спазване на правилата за „минимална помощ“ и условията на Регламент (ЕС) № 1407/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis. Администратор на помощта е Държавен фонд „Земеделие“. 2. Регламент № 1407/2013 се прилага за помощите представяни на предприятията от всички сектори, с изключение на тези посочени в чл. 1 и определенията за тях в чл. 2, пар. 1 на същия регламент. 3. Предоставянето на помощта не може да е обвързано с преференциалното използване на национални продукти спрямо вносни такива. 4. Общият размер на помощта de minimis, предоставена на едно и също предприятие, не може да надхвърля 391 160 лв. (200 000 евро) за период от три бюджетни години. 5. Общият размер на помощта de minimis, предоставяна на територията на Република България на едно и също предприятие, което осъществява автомобилни товарни превози за чужда сметка или срещу възнаграждение, не надхвърля 195 580 лв. (100 000 евро) за период от три бюджетни години – текущата и предходните две. 6. Тези тавани се прилагат независимо от формата на помощта de minimis или от преследваната цел и без значение дали предоставената помощ се финансира изцяло или частично със средства, произхождащи от ЕС.   Важно: Тази помощ de minimis не може да се използва за придобиването на товарни автомобили за сухопътен транспорт.   1. Когато с отпускането на нова помощ de minimis може да бъде надвишен съответния таван, никоя част от тази нова помощ не може да попада в приложното поле на Регламента. 2. Когато дадено предприятие извършва дейност в секторите посочени в чл. 1, параграф 1, букви „а“, „б“ или „в“ от Регламент № 1407/2013, както и в един или повече сектори или дейности обхванати от цитирания регламент, за таван се използва определения в член 3, параграф 2 от Регламент № 1407/2013, при условие че се гарантира чрез подходящи средства - чрез разделение/разграничаване на дейностите или на разходите, че дейностите в сектора посочени в чл. 1, параграф 1, букви „а“, „б“ или „в“ от Регламент № 1407/2013 не се ползват от помощи de minimis, предоставени в съответствие със същия регламент. 3. Ако дадено предприятие изпълнява автомобилни товарни превози за чужда сметка или срещу възнаграждение, както и ако извършва и други дейности, за които се прилага таванът от (391 160 лв.) 200 000 евро, таванът от 391 160 лв. (200 000 евро) се прилага за предприятието, при условие, че то гарантира посредством подходящи средства, като например отделяне на дейностите или разграничаване на разходите, че помощите за дейността по автомобилни товарни превози не надвишават 195 580 лв. (100 000 евро) и че помощите de minimis не се използват за придобиване на товарни автомобили. 4. Помощта се смята за отпусната от момента на подписване на договор за предоставяне на финансова помощ, независимо от датата на реалното плащане. 5. Размерът на получените минимални помощи се определя като сбор от помощта, за която се кандидатства и получената минимална помощ на територията на Република България от:    1. предприятието кандидат;   б. предприятията, с които предприятието кандидат образува „едно и също предприятие“ по смисъла на чл. 2, пар. 2 на Регламент № 1407/2013;  в. всички предприятия, които са се влели, слели с или са придобити от някое от предприятията, образуващи „едно и също предприятие“ с предприятието кандидат, съгласно чл. 3, пар. 8 на Регламент № 1407/2013;  г. предприятията, образуващи „едно и също предприятие“ с предприятието кандидат, които са се възползвали от помощ de minimis, получена преди разделяне или отделяне, съгласно чл. 3, пар. 9 от Регламент № 1407/2013.   1. Натрупването на минимални помощи, предоставени на територията на Република България в рамките на едно и също предприятие е съгласно разпоредбите на чл. 5 на Регламент № 1407/2013:   а) Когато дадено предприятие попада в приложното поле на Регламент № 1407/2013, помощта de minimis предоставена за него съгласно регламента може да се кумулира с помощ de minimis предоставена съгласно Регламент (ЕС) № 360/2012 на Комисията до тавана, установен в посочения регламент. Тя може да се кумулира с помощ de minimis, предоставяна съгласно други регламенти за такава помощ до съответния таван определен в чл. 3, пар. 2 на Регламент № 1407/2013.  б) Помощта de minimis не се кумулира с държавна помощ във връзка със същите допустими разходи или с държавна помощ за същата мярка за рисково финансиране, ако чрез това кумулиране може да се надвиши най-високият съответен интензитет на помощта или размер на помощта, определен за конкретните обстоятелства на всеки отделен случай с регламент за групово освобождаване или решение, приети от Комисията. Помощ de minimis, която не е предоставена за конкретни допустими разходи или не може да бъде свързана с такива, може да се кумулира с друга държавна помощ, предоставена с регламент за групово освобождаване или решение, приети от Комисията.   1. При определяне на максимално допустимият размер и съответно интензитет на помощта, в конкретния случай и в конкретните обстоятелства, се взема предвид както размера на минималната помощ, за която се кандидатства, така и общият размер на вече получена минимална помощ на територията на Република България в рамките на едно и също предприятие, независимо от това дали тази подкрепа е финансирана от местни, регионални, национални или общностни източници. 2. Праговете, посочени в т. 4 и 5 не могат да бъдат заобикаляни чрез изкуствено разделяне на проекти със сходни характеристики и бенефициенти. 3. За изпълнението на обстоятелствата кандидатите посочват данните за получени минимални и държавни помощи в Декларация за минимални и държавни помощи (Приложение № 15), част от Условията за кандидатстване. 4. Цитираните по-горе условия на регламента се проверяват на етап административно съответствие и допустимост на проектното предложение. 5. За спазването на обстоятелствата се извършва проверка в Информационна система "Регистър на минималните помощи", Публичния регистър на Европейската комисия, Информационната система за управление и наблюдение на Структурните инструменти на ЕС в България 2007-2013 (ИСУН), Информационната система за управление и наблюдение на Структурните инструменти на ЕС в България (ИСУН 2020) и Търговския регистър и регистър на ЮЛНЦ. 6. Периодът, който се проверява във връзка с натрупването на минимални помощи е три бюджетни години - текущата и предходните две. 7. За целите на определянето на тавана, помощта се изразява като парични безвъзмездни средства. Всички използвани стойности са в брутно изражение, т.е. преди облагане с данъци или други такси. 8. Помощ, изплащана на траншове, се сконтира към стойността и към момента на нейното предоставяне. Лихвеният процент, който се използва за сконтиране, е сконтовият процент, приложим към момента на отпускане на помощта. 9. Кандидатите нямат право да подават проектни предложения по процедурата за вече реализирани дейности или такива, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма. 10. При неспазване на т. 4 и 5 следва отказване на помощта, служебно намаляване на помощта или възстановяване на неправомерно предоставена помощ. 11. Преди сключване на административен договор за предоставяне на безвъзмездна финансова помощ, ДФЗ прилага подходящи контролни механизми, които да гарантират изпълнението на всички приложими условия на Регламент № 1407/2013, включително ще извършва документална проверка на декларираните данни от одобрените кандидати в Декларацията за минимални помощи – Приложение № 15. 12. Държавен фонд „Земеделие“ информира министъра на финансите в срок до три дни от предоставянето на всяка помощ, попадаща в обхвата на минимална помощ, чрез въвеждане на информацията в Информационна система "Регистър на минималните помощи". 13. Възстановяването на неправомерно предоставена минимална помощ се извършва по реда на Закона за държавните помощи. Не се разрешава предоставяне на нова минимална помощ на предприятие, което не е изпълнило решение на Европейската комисия за възстановяване на неправомерно предоставена държавна помощ и не е възстановило изцяло неправомерно получената държавна помощ. Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно действащите нормативни актове за плащане и административния договор за безвъзмездна финансова помощ. 14. Ако проектното предложение на кандидат бъде одобрено и той подпише административен договор за предоставяне на финансова помощ, е длъжен да съхранява документацията относно получената помощ de minimis за период от 10 бюджетни години, считано от датата на която е предоставена последната индивидуална помощ по схемата и да я предоставя на ДФЗ при поискване в срок от 5 работни дни. 15. По писмено искане държавата предоставя на Комисията в срок до 20 работни дни или в по-дълъг срок, ако такъв бъде определен в искането, цялата информация, която Комисията счита за необходима, за да прецени дали са спазени условията относно общия размер на помощта de minimis по смисъла на Регламента и на други регламенти за помощ de minimis, получена от всяко предприятие. |

# 17. Хоризонтални политики:

|  |
| --- |
| 1. Не се предоставя финансова помощ за проектни предложения, които не са в съответствие с политиката на ЕС за равенство между половете, недискриминация и устойчиво развитие.  2. По настоящата процедура следва да е налице съответствие на проектните предложения със следните принципи на хоризонталните политики на ЕС:  − **равнопоставеност и недопускане на дискриминация** - насърчаване на равните възможности за всички, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност. В този контекст, настоящата процедура е отворена за всички кандидати, които отговарят на изискванията, посочени в Условията за кандидатстване, независимо от техния пол, етническа принадлежност или вид увреждане.  − **устойчиво развитие** – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях.  3. В т. 11 от формуляра за кандидатстване кандидатите следва да представят информация за съответствието на проектното предложение с посочените принципи. |

# 18. Минимален и максимален срок за изпълнение на проекта:

|  |
| --- |
| 1. Одобреният проект се изпълнява в срок до 24 месеца, а за проекти, включващи разходи за СМР – в срок до 36 месеца от датата на подписването на административния договор за предоставяне на БФП с РА.  2. Одобреният проект се изпълнява в срок до 36 месеца от датата на получаване от бенефициента на уведомително писмо с решението за съгласуване/отказ за съгласуване на последната по време обществена поръчка за избор на изпълнител по проекта за бенефициента, които се явяват възложители по чл. 5 и 6 от ЗОП.  3. Крайният срок по т. 1 и т. 2 е не по-късно от 15 септември 2023 г. |

# 19. Ред за оценяване на концепциите за проектни предложения:

|  |
| --- |
| Неприложимо |

# 20. Критерии и методика за оценка на концепциите за проектни предложения:

|  |
| --- |
| Неприложимо |

# 21. Ред за оценяване на проектните предложения:

|  |
| --- |
| 1. Оценката на проектните предложения се извършва при спазване на реда, определен в ЗПЗП, ЗУСЕСИФ, ПМС № 162/2016 г. и приложимото Европейско законодателство.  2. Оценката и класирането на проектните предложения по настоящата процедура се извършват от оценителна комисия, а в случаите на предварителна оценка – и от комисия, назначени с акт на изпълнителния директор на ДФЗ.  3. Оценката на проектните предложения включва:  а) Етап 1: Предварителна оценка (ако размерът на заявената финансова помощ на всички подадени проектни предложения надхвърля разполагаемия бюджет за настоящата процедура);  б) Етап 2: Оценка на административното съответствие и допустимостта;  в) Етап 3: Техническа и финансова оценка. |

## 21. 1. Предварителна оценка на проектните предложения:

|  |
| --- |
| 1. Когато размерът на заявената финансова помощ на всички подадени проектни предложения надхвърля разполагаемия бюджет за настоящата процедура, ДФЗ-РА извършва предварителна оценка на проектните предложения по критериите и методика, посочени в Раздел 22 „Критерии и методика за оценка на проектните предложения“ и дефинициите, посочени в Раздел 27 „Допълнителна информация“.  2. Изпълнителният директор на ДФЗ-РА назначава комисия, която извършва предварителна оценка на проектните предложени. В едномесечен срок след приключване на периода на прием комисията оценява и класира проектните предложения.  3. Комисията изготвя списък на всички проектни предложения, в който се посочва полученият брой точки за всеки проект по всеки критерий. Списъкът се публикува на интернет страницата на ДФЗ-РА ( <http://dfz.bg>) най-късно в срока по т. 2.  4. Кандидатите могат да подадат възражение до ръководителя на УО на ПРСР 2014-2020 г. в 14-дневен срок от публикуването на списъка.  5. Ръководителят на УО на ПРСР за периода 2014-2020 г. назначава комисия по чл. 9в, ал. 5 от ЗПЗП за разглеждане на възраженията по т. 4. Комисията се произнася в срок от 60 дни от подаване на всяко възражение и уведомява Комисията за оценката по т. 2.  6. Въз основа на извършената предварителна оценка, съответно на уведомлението по т. 5, комисията по т. 2 изготвя и публикува на интернет страницата на ДФЗ-РА в едноседмичен срок списък на:  а) проектните предложения, за финансирането на които е необходим бюджет, който не надвишава с повече от 30 на сто бюджета, определен в Условията за кандидатстване за настоящата процедура, включително проектните предложения, получили еднакъв брой точки;  б) всички проектни предложения, извън посочените в б. „а“.  7. След разглеждане на последното възражение по т. 4, Комисията по т. 5 уведомява Комисията за оценка по т. 2 за броя на постъпилите възражения.  8. Комисията за оценка извършва посещение на място за проекти, включващи СМР в срок до един месец от приключване на приема по настоящата процедура. Целта на посещението на място е да установи фактическото съответствие с представените документи, като:  а) посещението на място се извършва в присъствието на кандидата или на упълномощен негов представител;  б) след приключване на посещението на място членът на комисията съставя протокол с резултатите от посещението и го представя за подпис на кандидата или на упълномощен негов представител, който има право да напише в него обяснения и възражения по направените констатации;  в) екземпляр от протокола по б. „б“ се предоставя на кандидата или на упълномощен негов представител веднага след приключване на посещението на място;  г) в случай че кандидатът или упълномощен негов представител не е открит или откаже да подпише протокола при извършване на посещението на място, комисията уведомява кандидата, като му изпраща копие от протокола чрез ИСУН;  д) в едноседмичен срок от получаването на протокола по б. „г“ за посещението на място кандидатът може писмено да направи възражения и да даде обяснения по направените констатации пред комисията по т. 2. |

## 21.2. Оценка на административното съответствие и допустимост:

|  |
| --- |
| 1. В тримесечен срок от публикуване на списъците по т. 6 от Раздел 21.1 „Предварителна оценка на проектните предложения“ се извършва процедура чрез подбор по реда на глава трета, раздел ІІ от ЗУСЕСИФ, за проектните предложения по Раздел 21.1, т. 6, б. „а“ до достигане на 110 на сто от бюджета по настоящата процедура.  2. След оценяване на проектните предложения по т. 1 и при наличие на остатъчен бюджет до 110 на сто, и преди класиране се извършва оценяване и на проектните предложения по Раздел 21.1, т. 6, б. „б“ до 110 на сто от бюджета по настоящата процедура.  3. В процеса на оценка на административното съответствие и допустимостта на проектните предложения по процедурата, ще се извършват следните проверки:  а) проектното предложение отнася ли се за обявената процедура за подбор на проекти;  б) формулярът за кандидатстване е попълнен съгласно изискванията;  в) представени ли са всички документи, посочени в Раздел 24 „Списък на документите, които се подават на етап кандидатстване“ и попълнени ли са съгласно изискванията;  г) съответствие на кандидатите и проектните дейности с критериите за допустимост;  д) основателни ли са заявените за подпомагане разходи;  е) представеният бизнес план доказва ли икономическа жизнеспособност съгласно изискванията в Раздел 13.2 „Условия за допустимост на дейностите“;  ж) съответствие на кандидатите и проектните дейности с условията на Регламент 1407/2013;  з) установяване реализирането на намеренията за засаждане/засяване във връзка с доказване на минималното СПО на кандидатите земеделски стопани, когато предвиденият срок за засяване /засаждане на културите е преди приключване на оценката за административно съответствие и допустимост.  4. Оценката за административно съответствие и допустимост се извършва въз основа на критериите съгласно Приложение № 9 към Условията за кандидатстване.  5. Само проектни предложения, преминали успешно оценка на административното съответствие и допустимостта, подлежат на техническа и финансова оценка.  6. Като част от проверката за административно съответствие и допустимост оценителната комисия може да извърши посещение на място за установяване на фактическото съответствие с представените документи, като:  а) посещението на място се извършва в присъствието на кандидата или на упълномощен негов представител;  б) след приключване на посещението на място членът на комисията изготвя протокол с резултатите от посещението и го представя за подпис на кандидата или на упълномощен негов представител, който има право да напише в него обяснения и възражения по направените констатации;  в) екземпляр от протокола по б. „б“ се предоставя на кандидата или на упълномощен негов представител веднага след приключване на посещението на място;  г) в случай че кандидатът или упълномощен негов представител не е открит при извършване на посещението на място, оценителната комисия уведомява кандидата, като му изпраща копие от протокола чрез ИСУН;  д) в едноседмичен срок от получаването на протокола по б. „г“ за посещението на място кандидатът може писмено да направи възражения и да даде обяснения по направените констатации пред оценителната комисия.  7. Когато при проверките се установи липса на документи или друга нередовност, комисията изпраща на кандидата уведомление чрез ИСУН за установените липси/нередовности и определя 15-дневен срок за тяхното отстраняване.  8. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.  9. След приключване на оценката на административно съответствие и допустимост, на интернет страницата на ДФЗ-РА (www.dfz.bg) се публикува списък с проектните предложения, които не се допускат до техническа и финансова оценка с посочени основанията за това. За недопускането се съобщава на всеки от кандидатите, включени в списъка по предходното изречение, по реда на чл. 61 от Административнопроцесуалния кодекс.  10. Кандидатите, чиито проектни предложения са предложени за отхвърляне, могат да подадат писмени възражения на хартиен носител срещу предложението за отхвърлянето им пред изпълнителния директор на ДФЗ-РА в едноседмичен срок от съобщението в ИСУН.  11. Процедурата за разглеждане на възраженията протича по реда на чл. 18 от ПМС № 162/2016 г. Когато кандидатът не подаде възражение проектното предложение се включва в списъка на предложените за отхвърляне проектни предложения.  12. Кандидатът може по всяко време да оттегли изцяло или частично проектното предложение или приложените към него документи като подаде писмено искане до изпълнителния директор на ДФЗ-РА на хартиен носител. Това обстоятелство се отбелязва в ИСУН от потребител на системата със съответните права. Оттеглянето поставя кандидата в положението, в което се е намирал преди подаването на оттеглените документи или на част от тях. В случай, че кандидат е подал повече от едно проектно предложение в рамките на една процедура, на оценка подлежи единствено последното подадено по време проектно предложение. С подаване на всяко следващо проектно предложение в срока на обявения прием, предходно подаденото проектно предложение по същата процедура се счита за оттеглено.  13. Когато кандидатът е уведомен от оценителната комисия за случаи на несъответствия и/или нередовност в документите в проектното предложение или когато кандидатът е уведомен за намерението на оценителната комисия да извърши посещение на място, или когато при проверката/посещението на място се установи нередовност, не се разрешава оттегляне по отношение на частите на тези документи, засегнати от нередовността. В тези случаи оценителната комисия писмено уведомява кандидата за решението си по направеното искане за оттегляне.  14. При оттегляне изцяло на проектно предложение, което не попада в обхвата на т. 13, изпълнителният директор на ДФЗ-РА прекратява образуваното пред него административно производство, а кандидатът има право да подаде ново проектно предложение за същата инвестиция, в случай че е обявена нова процедура за подбор по подмярката.  15. Проектното предложение може да бъде поправяно по всяко време след подаването само в случай на очевидни фактическа грешки.  16. За очевидни фактическа грешки се признават тези, които могат да бъдат непосредствено установени при техническа проверка на информацията, съдържаща се в документите към проектното предложение при условие, че кандидатът е действал добросъвестно.  17. Поправката в проектното предложение се извършва от оценителната комисия до приключване на работата й, а след решение за предоставяне на БФП - от определени от изпълнителния директор на ДФЗ-РА служители.  18. Не се допуска поправяне на проектното предложение и представените от кандидата документи към него извън хипотезата по т. 15.  19. Когато е допуснато частично оттегляне, новите обстоятелства не се вземат под внимание, ако водят или биха довели до увеличаване на определения от оценителната комисия брой точки по критериите за подбор, както и ако биха довели до определяне на по-голям размер на финансовата помощ.  20. Оценителната комисия може да извършва корекции в бюджета на проектно предложение, в случай че при оценката се установи:  а) наличие на недопустими дейности и/или разходи;  б) несъответствие между предвидените дейности и видовете заложени разходи;  в) дублиране на разходи;  г) неспазване на други условия за допустимост в условията за кандидатстване;  д) несъответствие с правилата за държавните помощи;  е) неоснователност на разходите.  21. Корекциите по т. 20, б. „б“ и „в“ се извършват след изискване на допълнителна пояснителна информация от кандидата.  22. Корекциите по т. 20 не могат да водят до:  а) увеличаване на размера на БФП, предвидени в подаденото проектно предложение;  б) невъзможност за изпълнение на целите на проекта или на проектните дейности;  в) подобряване на качеството на проектното предложение и нарушаване на принципите по [чл. 29, ал. 1, т. 1](apis://Base=NARH&DocCode=41762&ToPar=Art29_Al1_Pt1&Type=201) и [2 ЗУСЕСИФ](apis://Base=NARH&DocCode=41762&ToPar=Art29_Al1_Pt2&Type=201).  23. Всяка информация, предоставена извън официално изисканата от оценителната комисия, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма, лицето, представляващо дружеството и други подобни обстоятелства), която не води до подобряване качеството на първоначалното проектно предложение.  24. Когато заложеният в декларацията съгласно Приложение № 3 краен срок за засяване /засаждане на културите е преди приключване на оценката за административно съответствие и допустимост и намерението не е реализирано, проектното предложение се включва в списъка на предложенията, които не се допускат до техническа и финансова оценка. |

## 21.3 Техническа и финансова оценка:

|  |
| --- |
| 1. Техническата и финансова оценка се извършва само за проектните предложения, които са преминали успешно оценка на административното съответствие и допустимостта.  2. Техническата и финансова оценка на проектните предложения по процедурата се извършва съгласно критерии и методика за подбор, указани в Раздел 22 „Критерии и методика за оценка на проектните предложения“, Раздел 27 „Допълнителна информация“ и указанията, разписани подробно в Приложение № 10 към Условията за кандидатстване.  3. Когато при оценката се установят обстоятелства, които изискват допълнителна пояснителна информация, комисията изпраща на кандидата уведомление чрез ИСУН и определя срок за представяне на информацията, който не може да бъде по-кратък от една седмица.  4. Допълнителна информация може да бъде предоставена само по искане на оценителната комисия, като информацията не следва да съдържа елементи, водещи до подобряване на първоначалното проектно предложение.  5. При непредставяне на изисканата допълнителна информация или разяснения в определения от комисията срок, проектното предложение може да бъде отхвърлено само и единствено на това основание или съответно да получи по-малък брой точки.  6. Всяка информация, предоставена извън официално изисканата от оценителната комисия, няма да бъде вземана под внимание, с изключение на случаите описани в т. 23 от раздел 21.2. „Оценка на административното съответствие и допустимост“.  7. Оценителната комисия извършва класиране на проектните предложения според получените при оценката точки в низходящ ред.  **ВАЖНО:**  **8. В процеса на техническа и финансова оценка председателят на комисията осигурява единен подход при прилагане на критериите и методика за подбор, посочени в Раздел 22 „Критерии и методика за оценка на проектни предложения“.**  9. Когато заложеният в декларацията съгласно Приложение № 3 краен срок за засяване /засаждане на културите е преди издаване на оценителен доклад, оценителната комисия извършва проверка/посещение на място с цел установяване спазването на заложените срокове за засяване/засаждане на земеделските култури и съответствие с изискването по т. 3, б. „б“ от раздел 11.1 „Критерии за допустимост на кандидатите“.  10. Когато заложеният в декларацията съгласно Приложение № 3 краен срок за засяване /засаждане на културите е преди приключване на техническа и финансова оценка и намерението не е реализирано, проектното предложение се включва в списъка с предложените за отхвърляне проектни предложения. |

# 22. Критерии и методика за оценка на проектните предложения:

|  |  |  |  |
| --- | --- | --- | --- |
| **№** | **КРИТЕРИЙ** | **ОПИСАНИЕ** | **ТОЧКИ** |
| **1** | **Проекти, подадени от кандидати, притежаващи опит или образование в сектора, за който кандидатстват** | | **10** |
| 1.1 | Проекти на кандидати с майсторско свидетелство | Точки се присъждат в случай, че кандидатът представи копие на майсторското свидетелство за един или повече занаяти, издадено/издадени от Националната занаятчийска камара, и е вписан в регистъра на Регионална занаятчийска камара | 10 |
| 1.2 | Проекти на кандидати със свидетелство за калфа | Точки се присъждат в случай, че кандидатът представи копие на свидетелство за калфа за един или повече занаяти, издадено/издадени от Регионалната занаятчийска камара и е вписан в съответния регистър | 5 |
| **2** | **Развитие на занаятчийска дейност** | | **30** |
| 2.1 | Проекти, насочени изцяло към народни художествени занаяти | Точки по критерия се присъждат на проекти, насочени изцяло към занаяти от група I. Народни художествени занаяти, съгласно Приложение № 1 към чл. 3, ал. 2, т. 1 от Закона за занаятите: 1. Художествена обработка на кожа 2. Изработване на изделия от кожа 3. Изработване на накити 4. Изработване на изделия от ковано желязо 5. Художествено леене 6. Звънчарство 7. Ножарство 8. Изработване и ремонт на старинно оръжие 9. Везбарство 10. Художествено плетиво 11. Изработване на национални кукли 12. Изработване на художествена керамика 13. Грънчарство 14. Художествена обработка на дърво и дърворезба 15. Изработване на художествени тъкани 16. Гайтанджийство 17. Изработване на национални костюми 18. Изработване и ремонт на български народни музикални инструменти 19. Художествена обработка на камък 20. Бакърджийство (медникарство) 21. Изработване на дървени съдове и предмети за бита, копаничарство 22. Ръчно килимарство | 20 |
| 2.2 | Проекти, включващи демонстрационни дейности | Точки по критерия се присъждат на проекти, които предвиждат инвестиция за изграждане и/или оборудване на обособено помещение или част от него за демонстрация на занаятчийската дейност. | 10 |
| **3** | **Проекти, изпълнявани в Северозападен и Северен централен райони** | | **3** |
| 3.1 | Проекти, които се изпълняват на територията на области Враца, Велико Търново, Габрово и Русе |  | 2 |
| 3.2 | Проекти, които се изпълняват на територията на области Видин, Ловеч, Монтана, Плевен, Разград и Силистра |  | 3 |
| **4** | **Проекти, включващи инвестиции за развитие на „зелена икономика“, в т. ч. и за технологии водещи до намаляване на емисиите съгласно Регламент за прилагане на директива 2009/125/ЕС и инвестиции, свързани с опазване на компонентите на околната среда, включително с намаляване на вредните емисии и отпадъци** | | **6** |
| 4.1 | Проектът включва инвестиции в технологии водещи до намаляване на емисиите съгласно Регламент за прилагане на директива 2009/125/ЕС и инвестиции, свързани с опазване на компонентите на околната среда, включително с намаляване на вредните емисии и отпадъци | Над 20% от заявените и определени за допустими инвестиционни разходи по проекта са свързани с този тип инвестиции.  Точки по критерия се предоставят при представяне на документ, издаден от производителя, удостоверяващ съответствието с изискванията на Регламент (ЕС) 2015/1189 на Комисията от 28 април 2015 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на котли на твърдо гориво (OB L 193, 21 юли 2014 г.), и/или проектът включва мерки за оползотворяване на отпадъци за собствени енергийни нужди. | 3 |
| 4.2 | Проектът се изпълнява на територията на населено място, землището на което попада изцяло или частично в територията на защитени зони по Националната екологична мрежа Натура 2000 | Проектът се изпълнява на територията на населено място, землището на което попада изцяло или частично в територията на защитени зони по Националната екологична мрежа Натура 2000, определени със заповед на министъра на околната среда и водите | 3 |
| **МАКСИМАЛЕН БРОЙ ТОЧКИ** | | | **49** |
| **Важно: Подпомагат се проекти, които са получили минимален брой от 10 точки по критериите за подбор.** | | | |
| За проектни предложения, които са получили еднакъв брой точки, за които е наличен частичен разполагаем бюджет, класирането се извършва в низходящ ред съобразно получения брой точки по критерий:  1. № 2.1 „Проекти, насочени изцяло към народни художествени занаяти“.  В случай, че проектните предложения имат равен брой точки по посочения критерий, същите ще бъдат класирани съобразно получения брой точки по критерий:  2. № 2.2 „Проекти, включващи демонстрационни дейности“.  В случай, че проектните предложения имат равен брой точки и по критерий № 2.2, същите ще бъдат класирани съобразно получения брой точки по критерий:  3. № 1.1 „Проекти на кандидати с майсторско свидетелство“.  В случай, че проектните предложения имат равен брой точки и по критерий № 1.1, същите ще бъдат класирани съобразно получения брой точки по критерий:  4. № 1.2 „Проекти на кандидати със свидетелство за калфа“.  В случай, че проектите имат равен брой точки и по гореизброените критерии, проектните предложения ще се класират съобразно получения брой точки по следните критерии в изброения ред:  5. Критерий № 4.1 „Проектът включва инвестиции в технологии водещи до намаляване на емисиите съгласно Регламент за прилагане на директива 2009/125/ЕС и иивестиции, свързани с опазване на компонентите на околната среда, включително с намаляване на вредните емисии и отпадъци“;  6. Критерий № 3.2 „Проекти, които се изпълняват на територията на области Видин, Ловеч, Монтана, Плевен, Разград и Силистра“;  7. Критерий № 4.2 „Проектът се изпълнява на територията на населено място, землището на което попада изцяло или частично в територията на защитени зони по Националната екологична мрежа Натура 2000“;  8. Критерий № 3.1 „Проекти, които се изпълняват на територията на области Враца, Велико Търново, Габрово и Русе“. | | | |

# 23. Начин на подаване на проектните предложения/концепциите за проектни предложения:

|  |
| --- |
| 1. Кандидатстването се извършва единствено чрез електронно подадено проектно предложение в ИСУН.  2. С квалифициран електронен подпис, наричан по-нататък „КЕП“, лице с право да представлява кандидата подписва електронния формуляр, което удостоверява достоверността на всички приложени документи. Кандидатът подписва формуляра с валиден КЕП към датата на кандидатстване с титуляр и автор - физическото лице. Когато проектното предложение се подава от упълномощено лице, се прилага изрично нотариално заверено пълномощно и формулярът се подписва с КЕП на упълномощеното лице.  **Важно: Във всички тези случаи се приема, че с подписването с електронен подпис на формуляра за кандидатстване, кандидатът подписва и документите по т. 1, 2, и 6 от раздел 24.1. „Списък с общи документи“ и документи по т. 1 и 3 от раздел 24.2 „Списък със специфични документи за кандидати земеделски стопани“, поради което е допустимо те да не се прилагат във формат „рdf“, подписани от кандидата. Когато проектното предложение се подава от упълномощено лице, се прилага изрично нотариално заверено пълномощно и формулярът се подписва с КЕП на упълномощеното лице.**  3. Документите се прилагат към формуляра за кандидатстване във формат, указан в Раздел 24 „Списък на документите, които се подават на етап кандидатстване“. Оригиналите на документите се съхраняват от кандидата/бенефициента и се представят при поискване.  4. Документите, приложени към формуляра за кандидатстване, както и тези, представени от кандидатите/бенефициентите в резултат на допълнително искане от комисията, трябва да бъдат представени на български език. Когато оригиналният документ е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на Гражданския процесуален кодекс - да бъде легализиран или с апостил. Когато държавата, от която произхожда документът, е страна по Конвенцията за премахване на изискването за легализация на чуждестранни публични актове, ратифицирана със закон (обн., ДВ, бр. 47 от 2000 г.), и има договор за правна помощ с Република България, освобождаващ документите от легализация, документът трябва да е представен съгласно режима на двустранния договор.  5. Кандидатът трябва да посочи електронен адрес, който да е асоцииран към профила му в ИСУН и не трябва да се променя в периода на кандидатстване и оценка.  6. Кореспонденцията и уведомленията във връзка с оценката на проектното предложение се осъществяват през ИСУН чрез електронния профил на кандидата.  7. За дата на получаване на кореспонденцията и уведомленията се счита датата на изпращането им чрез ИСУН. Сроковете започват да текат за кандидатите/бенефициентите от изпращането на съответната кореспонденция и уведомление от оценителната комисия в ИСУН. Важно е кандидатите да разполагат винаги с достъп до имейл адреса, към който е асоцииран профила в ИСУН 2020.  8. От кандидатите/бенефициентите не може да се изисква представяне на документи, когато обстоятелствата в тях са достъпни чрез публичен регистър или когато информацията или достъпът до нея се предоставя от компетентния орган на ДФЗ-РА по служебен път.  9. Не се изисква представяне на документи, които вече са предоставени и срокът им на валидност не е изтекъл.  10. Проектното предложение може да бъде подадено и при липса и/или нередовност, но само когато те се отнасят за документи, които не променят качеството на проектното предложение и това изрично е отбелязано срещу съответния документ в Раздел 24 „Списък на документите, които се подават на етап кандидатстване“.  11. Допълнителна пояснителна информация или документ от кандидатите относно декларираните обстоятелства и представените документи може да бъде предоставена само по искане на оценителната комисия.  12. Условията за кандидатстване могат да бъдат изменяни при условията на чл. 26, ал. 7 от ЗУСЕСИФ. |

# 24. Списък на документите, които се подават на етап кандидатстване:

## 24.1. Списък с общи документи:

|  |
| --- |
| 1. Основната информация за проектното предложение (Приложение № 2) във формат „xls“ или “xlsx”, а когато проектното предложение се подава от упълномощено лице - и във формат „pdf” или „jpg”, подписана от кандидата и сканирана.  2. Таблица за допустими инвестиции във формат „xls“ или “xlsx”, (Приложение № 11), а когато проектното предложение се подава от упълномощено лице - и във формат „pdf” или „jpg”, подписана от кандидата.  3. Нотариално заверено изрично пълномощно, в случай че документите не се подават лично от кандидата. Представя се във формат „pdf“ или „jpg“.  4. Декларация по чл. 25, ал. 2 от ЗУСЕСИФ (Приложение № 12) във формат „doc“ или „docx“, а когато проектното предложение се подава от упълномощено лице - във формат „pdf” или „jpg”, подписана от кандидата и сканирана. (*Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2).*  5. Декларация по [чл. 4а, ал. 1 от ЗМСП](apis://Base=NORM&DocCode=4346&ToPar=Art4а&Type=201/) (по образец, утвърден от министъра на икономиката и енергетиката) във формат „pdf“ и „xls“/“xlsx”, а когато проектното предложение се подава от упълномощено лице - във формат „pdf” или „jpg”, подписана от кандидата и сканирана. (*Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2)* (Приложение № 13).  6. Бизнес план във формат „xls“ или „xlsx“ (Приложение № 4). Когато проектното предложение се подава от упълномощено лице, бизнес планът се представя с подпис/и и печат от кандидата на всяка страница, сканиран във формат „pdf“ или „jpg“.  7. Инвентарна книга/инвентарен опис към датата на подаване на проектното предложение с разбивка по вид на актив, дата и цена на придобиване. Представя се във формат „pdf“, „jpg“, „xls“/ или “xlsx”.  (*Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2)*  8. Решение за преценяване на необходимостта от извършване на оценка на въздействието върху околната среда/решение по оценка на въздействие върху околната среда/решение за преценяване на необходимостта от извършване на екологична оценка/становище по екологична оценка/решение за преценка на вероятната степен на значително отрицателно въздействие/решение по оценка за съвместимостта/писмо/разрешително от компетентния орган по околна среда (РИОСВ/МОСВ/БД), издадени по реда на Закона за опазване на околната среда (ЗООС), Закона за биологичното разнообразие и/или Закона за водите (*представя се в случаите, когато издаването на документа се изисква по ЗООС и/или по Закона за водите*). Представя се във формат „pdf“ или „jpg“ (*Към датата на кандидатстване може да се представи входящ номер на искане за издаване от съответния орган само в случаите когато проектното предложение не включва СМР*). *В случай, че е представен входящ номер, кандидатът трябва да представи изискуемият документ* (*Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2)*  9. Документ за собственост на земя и/или друг вид недвижими имоти, обект на инвестицията (*представя се в случаите, когато проектът ще се изпълнява върху имот – собственост на кандидата*). Представя се във формат „pdf“ или „jpg“.  10. Учредено право на строеж върху имота за срок не по-малко от 6 години от датата на подаване на проектното предложение, когато е учредено срочно право на строеж (*важи в случай по т. 5 от Раздел 13.2 „Условия за допустимост на дейностите“*). *Представя се в случай, че в проектното предложение кандидатът заявява разходи за СМР и е приложимо съгласно националното законодателство*. Представя се във формат „pdf“ или „jpg“.  11. Документ за ползване на имота за срок не по-малко от 6 години считано от датата на подаване на проектното предложение (*важи в случай по т. 6, б. „б“ от Раздел 13.2 „Условия за допустимост на дейностите“*). Представя се в случай, че в проектното предложение кандидатът заявява разходи за СМР и е приложимо съгласно националното законодателство. Представя се във формат „pdf“ или „jpg“.  12. Документ за ползване на сградата/помещението за срок не по-малко от 6 години считано от датата на подаване на проектното предложение (*важи в случай по т. 6, б. „а“ от Раздел 13.2 „Условия за допустимост на дейностите“).* Представя се във формат „pdf“ или „jpg“.  13. Заснемане на обекта/съоръжението и/или архитектурен план на сградата, съоръжението, обекта, който ще се изгражда, ремонтира или обновява (*представя се в случай, че в проектното предложение кандидатът заявява разходи за СМР и е приложимо съгласно националното законодателство*). Представя се във формат „pdf“, „jpg“, “zip“ или „rar“.  14. Одобрен инвестиционен проект, изработен във фаза „Технически проект“ или „Работен проект (работни чертежи и детайли)“ в съответствие с изискванията на ЗУТ и Наредба № 4 от 2001 г. за обхвата и съдържанието на инвестиционните проекти (*представя се в случай, че в проектното предложение кандидатът заявява разходи за СМР и е приложимо съгласно националното законодателство)*. Представя се във формат „pdf“ „jpg“, “zip“ или „rar“.  *Когато към датата на кандидатстване проектът не е одобрен следва да се представи инвестиционен проект, ведно с входящ номер на искане за одобряването му от съответния орган. В случай, че е представен входящ номер, кандидатът трябва да представи изискуемият документ най-късно в срока по т. 7 от Раздел 21.2.*  15. Подробни количествени сметки, заверени от правоспособно лице (*представя се в случай, че проектът включва разходи за СМР*). Представя се във формат „pdf“, „xls” или „xlsx“.  16. Разрешение за строеж (*важи в случай, че проектът включва разходи за СМР и за тяхното извършване се изисква издаване на разрешение за строеж съгласно ЗУТ*). Представя се в случай, че в проектното предложение кандидатът заявява разходи за СМР. Представя се във формат „pdf“ или „jpg“.  (*Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2*). *Към датата на кандидатстване може да се представи входящ номер на искане за издаване от съответния орган*. *В случай, че е представен входящ номер, кандидатът трябва да представи изискуемият документ най-късно в срока по т. 7 от Раздел 21.2.*  17. Становище на главния архитект, че строежът не се нуждае от издаване на разрешение за строеж (представя се в случай, че в проектното предложение кандидатът заявява разходи за СМР и за тях не се изисква издаване на разрешение за строеж, съгласно ЗУТ)*.* Представя се във формат „pdf“ или „jpg“. (*Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2)*. *Към датата на кандидатстване може да се представи входящ номер на искане за издаване от съответния орган. В случай, че е представен входящ номер, кандидатът трябва да представи изискуемият документ най-късно в срока по т. 7 от Раздел 21.2.*  18. Разрешение за поставяне, издадено в съответствие със ЗУТ (*важи в случай, че проектът включва разходи за преместваеми обекти и е приложимо съгласно националното законодателство*). Представя се във формат „pdf“ или „jpg“. *Към датата на кандидатстване може да се представи входящ номер на искане за издаване от съответния орган. В случай, че е представен входящ номер, кандидатът трябва да представи изискуемият документ най-късно в срока по т. 7 от Раздел 21.2.*  19. Подписано от кандидата описание на процеса, годишния капацитет на предприятието по видове продукция, заложени в производствената и търговска програма на бизнес плана и описание на необходимите за това машини, съоръжения и оборудване. Представя се във формат „pdf“,„jpg“, “zip“ или „rar“.  20. Лицензи, разрешения и/или документ, удостоверяващ регистрацията за дейностите и инвестициите по проекта, за които се изисква лицензиране, разрешение и/или регистрация за извършване на дейността/инвестицията съгласно българското законодателство, когато това обстоятелство не е проверимо в публични регистри. Представя се във формат „pdf“ или „jpg“. (*Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2).*  21. Анализ, удостоверяващ изпълнението на условията по т. 10-15 от раздел 13.2 „Условия за допустимост на дейностите“, изготвен и съгласуван от правоспособно лице с компетентност в съответната област (*важи в случаите на инвестиции за производство на електрическа и/или топлинна енергия или енергия за охлаждане и/или производство на биогорива и течни горива от биомаса*). Представя се във формат „pdf“, „jpg“, “zip“ или „rar“.  22. Предварителни или окончателни договори с описани вид, количества и цена на суровините (*важи в случаите, когато не се предвижда използване на биомаса, получена в резултат на земеделската или преработвателната дейност на кандидата*) и/или декларация по образец (Приложение № 17) от кандидата с описани вид и количества на суровините (*важи в случаите, когато се предвижда използване на биомаса, получена в резултат на земеделската или преработвателната дейност на кандидата*) като доказателство, че са осигурени 100 на сто от необходимите суровини за производството на биоенергия за собствени нужди на предприятието за целия период на изпълнение на бизнес плана (*важи в случаите на проекти, включващи инвестиции за производството на биоенергия за собствени нужди*). Представя се във формат „pdf“,„jpg“ ,“zip“ или „rar“.  23. Предварителни или окончателни договори за услуги и доставки – обект на инвестицията, включително с посочени марка, модел (когато е приложимо), цена в левове или евро с посочен ДДС и срок за изпълнение. Представя се във формат „pdf“ или „jpg”. В случаите на инвестиции за СМР към договорите се прилагат и количествено-стойностни сметки. Представя се във формат „pdf“ или „xls”/„xlsx“.  24. Договор за финансов лизинг с приложен към него погасителен план за изплащане на лизинговите вноски (*важи в случай, че проектът включва разходи за закупуване на активи чрез финансов лизинг*). Представя се във формат „pdf“ или „jpg”.  25. Една независима оферта, която съдържа наименованието на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена, определена в левове или евро с посочен ДДС (*важи в случаите по т. 10 от Раздел 14.2 „Условия за допустимост на разходите“ и не се отнася при кандидатстване за разходи за закупуване на земя, сгради и друга недвижима собственост*). Представя се във формат „pdf“, „jpg” или оферта,електронно подписана от издателя с КЕП.  26. Най-малко три съпоставими независими оферти, които съдържат наименование на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена, определена в левове или евро с посочен ДДС ведно с отправени от кандидата запитвания за оферти съгласно приложение № 8 (*важи в случаите по т. 10 и т.11 от Раздел 14.2 „Условия за допустимост на разходите“ и не се отнася при кандидатстване за разходи за закупуване на земя, сгради и друга недвижима собственост, както и за нормативно регламентирани такси*). Представят се във формат „pdf“, „jpg”, или електронно подписани с КЕП от издателя.  27. Решение на кандидата за избор на доставчик/изпълнител, а когато избраната оферта не е с най-ниска цена – и писмена обосновка за мотивите, обусловили избора (*важи в случаите по т. 14 от Раздел 14.2 „Условия за допустимост на разходите“* ). Представя се във формат „pdf“ или „jpg”.  28. Удостоверение за данъчна оценка, издадено в рамките на месеца, предхождащ датата на подаване на проектното предложение (*важи в случай, че проектът включва разходи за закупуване на земя, сгради и/или друга недвижима собственост*). Представя се във формат „pdf“ или „jpg”. (*Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2)* Към датата на кандидатстване може да се представи входящ номер на искане за издаване от съответния орган.  29. Свидетелство за калфа или майсторско свидетелство, или свидетелство за придобита II или III степен на професионална квалификация в институции от системата на професионалното образование и обучение или диплома за висше образование, съответстващо на занаята, който иска да упражнява. Представя се във формат „pdf“ или „jpg”.  30. Документация за възложената обществена поръчка за изпълнение на дейностите по проекта (важи в случай, че проектът включва разходи по т. 1.6 от Раздел 14.1, извършени преди подаване на проектното предложение от кандидат, който се явява възложител по чл. 5 и 6 от Закона за обществените поръчки). Представя се във формат "pdf" или "jpg". Допустимо тези документи да се представят в архивен файл във формат „zip“ или „rar“. |

## 24.2. Списък със специфични документи за кандидати земеделски стопани:

|  |
| --- |
| 1. Справка-декларация за приходите от земеделски дейности или участие и подпомагане по схемата за единно плащане на площ, включително приход от получена публична финансова помощ, директно свързана с извършването на тези дейности, или приход от преработка на земеделска продукция, директно свързани със земеделски дейности, или получена публична финансова помощ, получени за предходната финансова година (Приложение № 19). Представя се във формат „doc“ или „docx“, а когато проектното предложение се подава от упълномощено лице - във формат „pdf” или „jpg”, подписана от кандидата и сканирана.  2. Заверено копие от териториалната дирекция на Националната агенция по приходите (ТД на НАП) на годишна данъчна декларация (ГДД) за 2017 година, съгласно изискванията на Закона за данъците върху доходите на физическите лица (ЗДДФЛ). Представя се само от кандидати, които не са микропредприятия. Представя се във формат "pdf" или "jpg".  3. Декларация по образец, посочен в Приложение № 3 за изчисление на минималния СПО на стопанството през текущата стопанска година към момента на кандидатстване. Представя се във формат „doc“ или „docx“, а когато проектното предложение се подава от упълномощено лице - във формат „pdf” или „jpg”, подписана от кандидата и сканирана. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2.).*  4. Документ за собственост или ползване на земята или заповеди по [чл. 37в, ал. 4, 10 и 12 от Закона за собствеността и ползването на земеделските земи (ЗСПЗЗ)](apis://Base=NORM&DocCode=4098&ToPar=Art37в&Type=201/), която участва при изчисляването на минималния СПО. Представя се във формат „pdf“ или „jpg“. (*Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2)* |

## 24.3. Списък с документи, доказващи съответствие с критериите за подбор на проекти:

|  |
| --- |
| 1. Майсторското свидетелство за един или повече занаяти, издадено/издадени от Националната занаятчийска камара и вписано/вписани в регистъра на съответната Регионална занаятчийска камара.  *(Представя се, в случай че кандидатът заявява точки по критерий за подбор № 1.1).*  2. Свидетелство за калфа за един или повече занаяти, издадено/издадени от Регионалната занаятчийска камара и вписано/вписани в регистъра на съответната Регионална занаятчийска камара.  *(Представя се, в случай че кандидатът заявява точки по критерий за подбор № 1.2).*  3. Документ, издаден от производителя, удостоверяващ съответствието с изискванията на Регламент (ЕС) 2015/1189 на Комисията от 28 април 2015 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на котли на твърдо гориво (OB L 193, 21 юли 2014 г.). *Представя се, в случай че кандидатът заявява точки по критерий за подбор № 4.1.*  4. Анализ, удостоверяващ изпълнението на условията по т. 11-16 от Раздел 13.2 „Условия за допустимост на дейностите“, изготвен и съгласуван от правоспособно лице с компетентност в съответната област, в които са посочени и мерки за оползотворяване на отпадъците за собствени енергийни нужди. (важи в случаите на инвестиции за производство на електрическа и/или топлинна енергия или енергия за охлаждане и/или производство на биогорива и течни горива от биомаса). *(Представя се, в случай че кандидатът заявява точки по критерий за подбор 4.1).*  **ВАЖНО:**  **Всички документи се представят във формат „pdf“ или „jpg*“,* а за т. 4 - „zip“ или „rar“.** |

# 25. Краен срок за подаване на проектните предложения:

|  |
| --- |
| 1. Производството по предоставяне на БФП чрез подбор започва в деня на публикуването на обява за откриване на процедурата чрез подбор в ИСУН.  2. Кандидат в процедура може да иска разяснения по документите по условията за предоставяне на финансова помощ в срок до три седмици преди изтичането на срока за кандидатстване на следния електронен адрес: [rdd@mzh.government.bg](mailto:rdd@mzh.government.bg). Разясненията се утвърждават от ръководителя на УО или оправомощено от него лице. Разясненията се дават по отношение на условията за кандидатстване, не съдържат становище относно качеството на проектното предложение и са задължителни за всички кандидати. Разясненията се публикуват на [електронната страница](http://www.mzh.government.bg/mzh/bg/Home.aspx) на МЗХГ, [РА](http://www.dfz.bg/) и на страницата на ИСУН в срок до две седмици преди изтичането на срока за кандидатстване.  3. В рамките на настоящата процедура кандидатите могат да подадат само едно проектно предложение при съобразяване на изискванията по Раздел 9 „Минимален и максимален размер на безвъзмездната финансова помощ за конкретен проект“ от настоящите условия за кандидатстване. В случай че един и същи кандидат е подал повече от едно проектно предложение, оценителната комисия разглежда само последното постъпило проектно предложение, а предходните се считат за оттеглени.  4. Крайният срок за подаване на проектни предложения е 17.30 часа на 07.12.2018 г. |

# 26. Адрес за подаване на проектните предложения/концепциите за проектни предложения:

|  |
| --- |
| Проектните предложения по настоящата процедура се подават изцяло по електронен път чрез ИСУН 2020 на следния интернет адрес: https://eumis2020.government.bg. |

# 27. Допълнителна информация:

|  |
| --- |
| 1. Проектни предложения на кандидати с представено майсторско свидетелство или свидетелство за калфа, съгласно т. 1 и 2 от раздел 24.3 „Списък с документи, доказващи съответствие с критериите за подбор на проекти“ за един или повече занаяти получават точки по критерий № 1.  2. Проектни предложения с инвестиции, насочени изцяло към занаяти от група I. „Народни художествени занаяти“, съгласно Приложение № 1 към чл. 3, ал. 2, т. 1 от Закона за занаятите, получават точки по критерий № 2.1 „Проекти, насочени изцяло към народни художествени занаяти“, както и приходите по проекта се реализират изцяло от тези дейности.  3. Точки по критерий 2.2 „Проекти, включващи демонстрационни дейности“ се присъждат на проекти, които предвиждат инвестиция за изграждане и/или оборудване на обособено помещение или част от него за демонстрация на занаятчийската дейност.  4. Кандидати с проекти, изпълнявани в Северозападния район и Северен централен район (критерий за подбор № 3), са такива, при които всички инвестиции по проекта, за които се кандидатства, се намират в административна област, посочена в приложение № 14. Когато проектното предложение включва инвестиции, разположени на територията на повече от една област, в обхвата на Северозападен район и Северен централен район, точки по приоритета се определят в зависимост от мястото в рамките, на което са предвидени инвестиции на стойност над 50 на сто от заявените в проектното предложение разходи.  5. Точки по критерий № 4.1 получават кандидати с проекти за инвестиции за намаляване на емисиите при производство на енергия от биомаса и при които в проекта са включени разходи за инвестиции в котли на твърдо гориво за най-малко 20 на сто от заявените и определени за допустими от ДФЗ-РА разходи и същите са в съответствие с изискванията на Директива 2009/125/ЕС на Европейския парламент и на Съвета от 21 октомври 2009 г. за създаване на рамка за определяне на изискванията за екодизайн към продукти, свързани с енергопотреблението (OB L 285, 31 октомври 2009 г.) и Регламент (ЕС) 2015/1189 на Комисията от 28 април 2015 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на котли на твърдо гориво (OB L 193, 21 юли 2014 г.).  6. Кандидати с проекти, които се изпълняват на територията на места по Натура 2000 (критерий за подбор по № 4.2), са такива, за които се установи, че попадат на територията на населено място, землището на което попада изцяло или частично в територията на защитени зони по Националната екологична мрежа Натура 2000, обявени със заповед на министъра на околната среда и водите. В случай, че проектът се изпълнява на територията на повече от едно населено място, посоченото по – горе условие трябва да е изпълнено за землището на всяко едно от тези населени места.  7. Основни дефиниции, използвани в условията за кандидатстване:   * 1. „**Административен договор**“ е договор по смисъла на §1, т. 1 от допълнителните разпоредби на ЗУСЕСИФ.   2. **"Биоенергия"** е енергия, включително под формата на течни или газообразни горива, която е получена от преработката на биомаса.   3. **"Биомаса"** е всяка органична материя с растителен произход, която може да бъде рециклирана, включително специализирани култури и горски продукти, селскостопанска храна и фураж, отпадъци и остатъци от селскостопански реколти, отпадъци и остатъци от дървесина, водни растения, животински и торов отпадък, органични, битови отпадъци и други отпадъчни материали.   4. **"Биогориво"** са течни, газообразни или твърди горива, произведени от биомаса (пелети, брикети, нарязана и пресована слама и други остатъчни продукти от преработка на земеделски суровини, биодизел, биоетанол, етери, произведени от биоетанол), включително биогориво, произведено от зърнени култури и други култури, богати на скорбяла, захар и маслодайни култури, съгласно определението в чл. 1, параграф 1 от Директива (ЕС) 2015/1513 на Eвропейския парламент и на Съвета от 9 септември 2015 г. за изменение на Директива 98/70/ЕО относно качеството на бензиновите и дизеловите горива и за изменение на Директива 2009/28/ЕО за насърчаване използването на енергия от възобновяеми източници (ОВ, L 239/1 от 15.9.2015 г.).   5. **"Възобновяеми енергийни източници"** са неизкопаеми енергийни източници, които съдържат слънчева, вятърна, водна и геотермална енергия, включително енергия на вълните и енергия на приливите и отливите, възобновяващи се без видимо изтощаване при използването им, както и отпадни топлини, енергия от биомаса и енергията от индустриални и битови отпадъци.   6. **"Полезна топлоенергия"** е понятие по смисъла на Директива 2004/8/ЕО на Европейския парламент и на Съвета от 11 февруари 2004 г. относно насърчаване на комбинираното производство на енергия, основаващо се на търсенето на полезна топлоенергия във вътрешния енергиен пазар и за изменение на Директива 92/42/ЕИО.   7. **"Изкуствено създадени условия"** е всяко установено условие по смисъла на чл. 60 от Регламент (ЕС) № 1306/2013.   8. **"Икономическа жизнеспособност"** е генерирането на доходи от дейността, гарантиращи устойчивост на предприятието за периода на бизнес плана.   9. **"Икономически размер на стопанство"** е размерът на земеделското стопанство, изразен в СПО.   10. **"Иновации"** са: иновативен продукт, произвеждан от стопанството/предприятието, въвеждане на нов производствен процес (машини, съоръжения и оборудване) или нова практика, въвеждане на нова организационна форма, включително маркетинг, подкрепени с удостоверение за ползван патент и/или удостоверение за полезен модел, внедрена в рамките на четири години преди датата на подаване на проектното предложение. За иновации не се смятат малки промени или подобрения, увеличаване на количеството произвеждана продукция чрез прибавяне на производствени или логистични системи, много близки до вече съществуващи такива, изваждане от употреба на определен процес, само подмяна на дълготрайни материални активи (ДМА) или надграждането им, промени, произтичащи изцяло от промени в цените на производствените фактори, сезонни или други циклични промени, търговия с нови или значително подобрени продукти, както и промени в организацията на работното място или външните отношения, които се основават на организационни методи, които вече се използват в стопанството.   11. **"Материални активи"** са активи, отнасящи се до земя, сгради, машини и съоръжения.   12. **"Нематериални активи"** са активи, възникнали от трансфер на технологии чрез придобиване на патентни права, лицензи, ноу-хау или софтуер.   13. **"Места по националната екологична мрежа Натура 2000"** са защитените зони по смисъла на чл. 6, ал. 1 от Закона за биологичното разнообразие.   14. **"Микропредприятия, малки предприятия, средни предприятия"** са предприятия по смисъла на Закона за малките и средните предприятия.   15. **"Независими оферти"** са оферти, подадени от лица, които не се намират в следната свързаност помежду си или спрямо кандидата:   а) едното участва в управлението на дружеството на другото;  б) съдружници;  в) съвместно контролират пряко трето лице;  г) участват пряко в управлението или капитала на друго лице, поради което между тях могат да се уговарят условия, различни от обичайните;  д) едното лице притежава повече от половината от броя на гласовете в общото събрание на другото лице;  е) лицата, чиято дейност се контролира пряко или косвено от трето лице – физическо или юридическо;  ж) лицата, едното от които е търговски представител на другото.   * 1. **"Нередност"** е всяко нарушение на правото на ЕС или на българското законодателство, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез начисляване на неправомерен разход в бюджета на Съюза.   2. **"Оперативни разходи"** са административните разходи и разходите, свързани с поддръжка и експлоатация на активите.   3. **"Подмярка"** е съвкупност от дейности, спомагащи за прилагане приоритетите на ПРСР 2014 – 2020 г.   4. **„Селскостопански продукти“** са продукти, изброени в приложение I към Договора, с изключение на продуктите на рибарството и аквакултурите, включени в приложното поле на Регламент (ЕО) № 104/2000;   5. **„Преработка на селскостопански продукти“** е всяко обработване на селскостопански продукт, в резултат на което се получава продукт, който също е селскостопански продукт, с изключение на дейностите, извършвани в стопанството, необходими за приготвяне на животински или растителен продукт за първа продажба;   6. **„Търговия със селскостопански продукти“** е притежаване или излагане с цел продажба, предлагане за продажба, доставяне или изобщо пускане на пазара по какъвто и да е друг начин, с изключение на първата продажба от първичния производител на прекупвач или преработвател, както и всяка дейност по подготвяне на продукта за такава първа продажба; продажбата от първичен производител на крайни потребители се счита за търговия, ако се осъществява в самостоятелни помещения, предвидени за тази цел.   7. **"Принос в натура"** е предоставяне на земя или друг недвижим имот, оборудване или суровини, проучване или професионална работа или неплатен доброволен труд, за които не са правени плащания, подкрепени от фактура или друг еквивалентен на фактура платежен документ;   8. **"Проверка на място"** е проверка по смисъла на Регламент (ЕС) № 809/2014;   9. **"Проект"** е проектно предложение заедно с всички приложени към него документи, както и съвкупността от материални и нематериални активи и свързаните с тях разходи, заявени от кандидата и допустими за финансиране по ПРСР 2014 – 2020 г.;   10. **"Публична финансова помощ"** е всеки обществен дял във финансирането на дейности, източник на който е бюджетът на държавата, на регионалните или местните власти, на Европейската общност, както и всеки подобен разход. Всеки дял във финансирането на дейности, чийто произход е бюджетът на обществени юридически лица или сдружения на една или повече регионални или местни власти, ще се разглежда като обществен дял.   11. **"Първично селскостопанско производство"** е производство на растителните и животинските продукти, изброени в Приложение № I по чл. 38 от Договора за функционирането на Европейския съюз, без да се извършват никакви по-нататъшни операции, с които се променя естеството на тези продукти;   12. **"Разходи за консултантски услуги, свързани с подготовка и управление на проекта"** са разходи, извършени преди подаване на проектното предложение и такива по време на изпълнение на проекта, които задължително включват подготовка на проектно предложение, изработка на бизнес план, анализ за икономическа устойчивост на проекта и подготовка на заявки за плащане, включително отчитане и управление на проекта;   13. **"Разходи за инвестиции за обикновена подмяна"** са разходи за замяна на активи, които не водят до подобряване на цялостната дейност на кандидата;   14. **"Рефинансиране на лихви"** е възстановяване на извършените разходи за лихви по заеми;   15. **"Референтни разходи"** са цени и пределни стойности, ползвани от РА за сравняване при определяне основателността на разходите за различни инвестиции;   16. **"Стандартен производствен обем"** е стойността на продукцията, която отговаря на средната стойност за даден район за всеки един земеделски продукт, изчислена в евро по таблица съгласно приложение № 3;   17. **"Съпоставими оферти"** са оферти, които отговарят на запитването за оферта на кандидата и съдържат:   а) еднотипни основни технически характеристики – в случаите, когато се кандидатства за разходи за закупуване на машини;  б) общ капацитет на оборудването – в случаите, когато се кандидатства за разходи за закупуване на оборудване или производствени линии, съставени от различни машини, съоръжения и оборудване;  в) количествено-стойностни сметки – в случаите, когато се кандидатства за разходи за извършване на СМР.   * 1. **“Работни места”** е средносписъчният брой на персонала, изчислен като сбор от данните за среден списъчен брой на заетите лица, посочени в Част I, Раздел 1 с код 1001 от „Отчета за заетите лица, средствата за работна заплата и други разходи за труд“ и лицата, посочени в код 1400 и код 1600 от част II на отчета;   2. **"Частичен отказ за финансиране"** е отказът да се финансират част от заявените разходи на кандидата, които са включени в проект, одобрен за подпомагане по ПРСР 2014 – 2020 г.;   3. **„Едно и също предприятие“** по смисъла на чл. 2, т.2 от Регламент 1407/2013 означава всички предприятия, които поддържат помежду си поне един вид от следните взаимоотношения:   а) дадено предприятие притежава мнозинството от гласовете на акционерите или съдружниците в друго предприятие;  б) дадено предприятие има право да назначава или отстранява мнозинството от членовете на административния, управителния или надзорния орган на друго предприятие;  в) дадено предприятие има право да упражнява доминиращо влияние спрямо друго предприятие по силата на договор, сключен с това предприятие, или на разпоредба в неговия устав или учредителен акт;  г) дадено предприятие, което е акционер или съдружник в друго предприятие, контролира самостоятелно, по силата на споразумение с останалите акционери или съдружници в това предприятие, мнозинството от гласовете на акционерите или съдружниците в това предприятие.  Предприятия, поддържащи едно от взаимоотношенията, посочени в т. 34, букви а) — г), посредством едно или няколко други предприятия, също се разглеждат като едно и също предприятие.   * 1. **„Закупуване на превозни средства“** включва пътни превозни средства, въздухоплавателни средства, плавателни съдове и плавателни средства, моторни превозни средства, четириколесни моторни превозни средства, автомобили, мотоциклети, мотопеди, трактори, самоходна земеделска и горска техника, ремаркета, полуремаркета и велосипеди, включително такива, определени по смисъла на допълнителните разпоредби на Закона за движение по пътищата и Закон за регистрация и контрол на земеделската и горската техника;   2. Оперативна печалба ([EBITDA](http://en.wikipedia.org/wiki/Earnings_before_interest,_taxes,_depreciation_and_amortization)) – стойността на печалбата преди начисляване на данъци, такси, лихви и амортизация;   3. „Тютюнопроизводители“ са земеделски стопани, които са отглеждали тютюн, който е изкупен и премиран по реда на Закона за тютюна и тютюневите изделия за референтен период 2007 - 2009 г., и обработваната от тях земя или площ към този период не надхвърля 8 000 евро стандартен производствен обем.   4. „Земеделска дейност“ е производството на селскостопански продукти, включително прибиране на реколтата, добив на мляко, отглеждане и развъждане на селскостопански животни за земеделски цели и/или поддържане на земята в добро земеделско и екологично състояние. |

# 28. Процедура за уведомяване на неодобрени и одобрени кандидати и сключване на административни договори за предоставяне на безвъзмездна финансова помощ:

|  |
| --- |
| 1. Изпълнителният директор на ДФЗ-РА издава мотивирано решение, с което отказва предоставянето на безвъзмездна помощ по отношение на всеки от кандидатите, включен в списъка на предложените за отхвърляне проектни предложения и основанията за отхвърлянето им в срок до 10 дни от одобрение на доклада на оценителната комисия.  2. При одобрен оценителен доклад, кандидатите, чиито проектни предложения са предложени за финансиране, се поканват да представят в 30-дневен срок доказателства, че отговарят на изискванията за бенефициент, като представят необходимите документи. С поканата кандидатите се уведомяват за извършените корекции в бюджета на проектно предложение и таблицата за допустими инвестиции.  3. С поканата ще бъдат изискани следните документи:  а) Удостоверение от НАП за липса на задължения на кандидата (издадено след датата на получаване на поканата за сключване на договор) – оригинал или копие, заверено от кандидата;  или  Удостоверение от НАП за наличие на задължения на кандидата, от което да е видно че размерът на неплатените задължения е не повече от 1 на сто от сумата на годишния общ оборот на предприятието-кандидат за последната приключена финансова година - оригинал или копие, заверено от кандидата;  или  Споразумение с НАП от което да е видно, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения - оригинал или копие, заверено от кандидата.  **ВАЖНО:**  Кандидатът следва да предостави един от документите по б. „а“ единствено в случаите, когато в резултат на извършена служебна проверка от страна на РА е установено наличие на задължения към НАП. Проверката за наличие на задължения към НАП включва проверка за наличие на публични задължения по смисъла на чл. 162, ал. 2, т. 1 и т. 8 от ДОПК. Липсата на подобни публични задължения кандидатът декларира в рамките на Декларация по чл. 25, ал. 2 от ЗУСЕСИФ.  б) Удостоверение за липса на задължения към общината по седалището на УО и по седалището на кандидата (издадени не по-рано от 6 месеца преди датата на представянето им) – оригинал или копие, заверено от кандидата;  От Удостоверенията по букви „а“ и „б“ следва да е видна липсата на задължения или размерът на неплатените задължения следва да е не повече от 1 на сто от сумата на годишния общ оборот на предприятието-кандидат за последната приключена финансова година.  Кандидат, който видно от Удостоверенията по букви „а“ и „б“ има задължения повече от 1 на сто от сумата на годишния общ оборот за последната приключена финансова година има право да представи доказателства, че е предприел мерки, които гарантират неговата надеждност.  За тази цел кандидатът може да представи следните документи:  - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение.  в) Свидетелство за съдимост на всички лица, с право да представляват кандидата (независимо от това дали заедно и/или поотделно, и/или по друг начин), издадено не по-рано от 6 месеца преди датата на представянето му - оригинал или копие, заверено от кандидата – представя се в случай, че не може да се направи служебна проверка.  Когато за някое от горепосочените лица свидетелството за съдимост подлежи на издаване от чуждестранен орган, същото се представя в легализиран превод - оригинал или копие, заверено от кандидата. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено.  г) Нотариално заверено пълномощно в случаите, когато административният договор за предоставяне на безвъзмездна финансова помощ ще бъде подписан от лице, различно от законния/ите представител/и на кандидата съгласно вписванията в Търговски регистър и регистър на ЮЛНЦ – оригинал или копие, заверено от кандидата;  д) Заявление за профил за достъп на ръководител на бенефициента до ИСУН 2020 (Приложение № 10 към Условията за изпълнение) и/или Заявление за профил за достъп на упълномощени от бенефициента лица до ИСУН 2020 (Приложение № 11 към Условията за изпълнение). В случаите, когато бенефициентът се представлява заедно от няколко физически лица, заявлението се попълва и подписва от всички от тях.  е) Удостоверение от органите на Изпълнителна агенция "Главна инспекция по труда" във връзка с обстоятелствата по чл. 54, ал.1, т. 6 от ЗОП - оригинал или копие, заверено от кандидата.  ж) Документ, издаден от обслужващата банка за банковата сметка на кандидата, по която ще бъде преведена финансовата помощ, получена по реда на тези условия. Представя се във формат „pdf“ или „jpg“.  З) Декларация по чл. 4а, ал. 1 от ЗМСП (по образец, утвърден от министъра на икономиката и енергетиката).  4. Посочените документи се представят от одобрените кандидати при сключване на административните договори за предоставяне на безвъзмездна финансова помощ, като преди представяне на договорите за подпис ще се извършва проверка за съответствие на кандидатите с изискванията на чл. 25, ал. 2 от ЗУСЕСИФ въз основа на представените документи.  5. Срокът по т. 3 за представяне на посочените документи е 30 дни, считано от датата на получаване на поканата.  6. Преди сключване на административен договор, ДФЗ-РА извършва проверка на декларираното от одобрените кандидати обстоятелство, касаещо получена минимална помощ.  7. Когато при извършване на проверката по същество на представените от кандидатите документи при сключване на административния договор за предоставяне на безвъзмездна финансова помощ, се установи несъответствие между декларирани данни на етап кандидатстване и информацията, посочена в представените документи, договор не се сключва, като за договаряне ще бъдат поканени съответният брой кандидати от резервния списък (в случай че такъв е съставен) по поредността на класирането им, до изчерпване на общия наличен бюджет по процедурата.  8. Ако кандидат по одобрен за финансиране проект откаже сключване на административен договор за предоставяне на безвъзмездна финансова помощ, се пристъпва към сключване на такъв договор с кандидатите от резервния списък (в случай че такъв е съставен) по поредността на класирането им.  9. Изпълнителният директор на ДФЗ-РА взема мотивирано решение за отказ за предоставяне на безвъзмездна финансова помощ в следните случаи:  - за всяко проектно предложение, включено в списъка на предложените за отхвърляне проектни предложения и основанието за отхвърлянето им, включен в доклада за работата на оценителната комисия;  - при несъгласие на кандидата да сключи административен договор за предоставяне на безвъзмездна финансова помощ;  - на кандидат, който не отговаря на условията на чл. 25, ал. 2 от ЗУСЕСИФ или непредставяне на документите по т. 3;  - в случаите по чл. 9д от Закона за подпомагане на земеделските производители.  10. При подписване на административен договор за БФП, бенефициентът подписва декларация съгласно чл. 25, ал. 2 от ЗУСЕСИФ и чл. 7 от ПМС 162/2016 г., при настъпила промяна в декларираните при кандидатстване обстоятелства (Приложение № 12) към Административния договор за предоставяне на БФП.  11. Уведомяването на отхвърлените и одобрените кандидати за сключване на административни договори за предоставяне на безвъзмездна финансова помощ се извършва чрез ИСУН. ДФЗ-РА не носи отговорност, ако поради грешни и/или непълни данни за кореспонденция, предоставени от самите кандидати, те не получават кореспонденцията с ДФЗ-РА.  12. Всеки кандидат може да подаде до ДФЗ-РА сигнал за предоставяне на невярна и/или подвеждаща информация от кандидати в процедури по предоставяне на безвъзмездна финансова помощ по ПРСР и/или от бенефициентите на безвъзмездна финансова помощ по ПРСР, които при изпълнение на договор, сключен по проект финансиран от ЕЗФРСР, предоставят невярна и /или подвеждаща информация за вписване в регистъра и проверка. |

# 29. Приложения към Условията за кандидатстване:

|  |
| --- |
| Приложение 1 Списък на селските райони  Приложение 2 Основна информация за проектното предложение  Приложение 3 Декларация за изчисление на минималния СПО на стопанството през текущата стопанска година към момента на кандидатстване  Приложение 4 Бизнес план  Приложение 5 Приложение I на Договора за функциониране на Европейския съюз  Приложение 6 Списък на производствата преди индустриалната преработка на дървесината  Приложение 7 Списък с наименованията на активите, дейностите и услугите, за които ще се прилага методът за сравняване с референтни разходи  Приложение 8 Запитване за оферта - образец  Приложение 9 Критерии за оценката за административно съответствие и допустимост  Приложение 10 Техническата и финансова оценка  Приложение 11 Таблица на допустимите инвестиции  Приложение 12 Декларация по чл. 25, ал. 2 от ЗУСЕСИФ  Приложение 13 Декларация по чл. 4а, ал. 1 от ЗМСП  Приложение 14 Списък на областите/общините, които попадат в обхвата на Северозападен и Северен централен район съгласно Закона за регионалното развитие  Приложение 15 Декларация за размера на получената минимална помощ  Приложение 16 Инструкции за попълване на електронен формуляр за кандидатстване  Приложение 17 Декларация за наличието на суровини за периода на изпълнение на бизнес плана при производство на електроенергия от биомаса и/или при производство на биоенергия  Приложение 18 Таблица за изчисление на СПО  Приложение 19 Справка-декларация за приходи от земеделски дейности  Приложение 20 Декларация за нередности |

1. При определянето на едно предприятие за микропредприятие се следва дефиницията на чл. 3, ал. 3 от ЗМСП [↑](#footnote-ref-2)